cyanic-selkie/wikianc huggingface dataset:
പാണ്ടിക്കാട് മിലിട്ടറി ക്യാമ്പ് ആക്രമണം
മലബാർ കലാപത്തിലെ കലാപകരികളുടെ നേതാവായിരുന്ന വാരിയൻ കുന്നത്ത് കുഞ്ഞഹമ്മദ് ഹാജിയുമായിച്ചേർന്നു ചെമ്പ്രശ്ശേരി തങ്ങളാണ് മിലിട്ടറി ക്യാമ്പ്  ആക്രമണത്തിന് പദ്ധതി തയ്യാറാക്കിയത്. കൂട്ടിനു മുക്രി അയമു, പയ്യനാടൻ മോയീൻ എന്നിവരുമുണ്ടായിരുന്നു. പാണ്ടിക്കാട് മൊയ്തുണ്ണിപ്പാടത്തിന് സമീപമുള്ള ചന്തപ്പുരയായിരുന്നു പ്രസ്തുത സൈനിക ക്യാമ്പ്. മണ്ണുകൊണ്ട് ചുറ്റുമതിൽ നിർമിച്ചു കാവൽ ഏർപെടുത്തിയ സൈനിക ക്യാമ്പിൽ ഗറില്ല ആക്രമണമായിരുന്നു പ്ലാൻ ചെയ്തത്. ചെമ്പ്രശ്ശേരി, കരുവാരക്കുണ്ട്, കീഴാറ്റൂർ തുടങ്ങിയ സ്ഥലങ്ങളിൽ നിന്ന് പ്രത്യേകം പരിശീലനം നേടിയെത്തിയ 400 പേരാണ് ക്യാമ്പ് ആക്രമണത്തിന് നിയോഗിക്കപ്പെട്ടത്. 1921 നവംബർ 14ന് പുലർച്ചെ അഞ്ചുമണിക്കാണ് ആക്രമണം നടന്നത്. ക്യാമ്പിന്റെ ചുറ്റുമതിൽ പൊളിച്ചു അകത്തു കയറിയ മാപ്പിള കലാപകാരികൾ, തുടക്കത്തിൽ ശക്തമായ ആക്രമണം അഴിച്ചു വിട്ടു. എന്നാൽ വിദഗ്ദ്ധ പരിശീലനം നേടിയ പോരാട്ട വീര്യമേറിയ ഗൂർഖ സൈനികരാണ് ക്യാമ്പിൽ കൂടുതലുണ്ടായിരുന്നത്. മാപ്പിളകലാപകാരികളുടെ പ്രതീക്ഷക്ക് വിരുദ്ധമായി വമ്പിച്ച ആയുധ ശേഖരവും ക്യാമ്പിലുണ്ടായിരുന്നു. ആദ്യം ഒന്ന് പതറിയെങ്കിലും മനോനില വീണ്ടെടുത്ത ഗൂർഖ സൈനികർ മെഷീൻ ഗണ്ണുകളുപയോഗിച്ചു ശക്തമായി തിരിച്ചടി ആരംഭിച്ചതോടെ യുദ്ധഗതി മാറി മറിഞ്ഞു. മണിക്കൂറുകൾ നീണ്ട ഏറ്റുമുട്ടൽ അവസാനിച്ചതോടെ അക്രമികളായ മാപ്പിളമാർ യുദ്ധത്തിൽ പരാജയപ്പെട്ടു. ആക്രമണത്തിൽ ബ്രിട്ടീഷ് സൈനിക മേധാവി ക്യാപ്റ്റൻ അവ്റെലിയും അഞ്ചു സൈനികരും കൊല്ലപ്പെട്ടു. മുപ്പത്തിനാലു പേർക്ക് പരിക്ക് പറ്റി. മാപ്പിള ഭാഗത്ത് നിന്ന് കൊല്ലപ്പെട്ടവരുടെ എണ്ണം 200 അടുത്തായിരുന്നു.
സ്വാതന്ത്ര സമര സേനാനിയും മാതൃഭൂമിയുടെ ആദ്യകാല പത്രാധിപരുമായ കെ. മാധവൻ നായർ ഈ പോരാട്ടത്തെ കുറിച്ച് എഴുതിയത് ഇങ്ങനെയായിരുന്നു. "കുഞ്ഞഹമ്മദ് ഹാജിയുടെയും ചെമ്പ്രശ്ശേരി തങ്ങളുടെയും സംയുക്ത നേതൃത്വത്തിൽ മാപ്പിളമാർ ക്യാമ്പ് ആക്രമിച്ചപ്പോൾ ഗുർഖാസൈന്യം അകത്തുണ്ടായിരുന്നു. സാധാരണ ബ്രിട്ടീഷ് പട്ടാളക്കാരായിരുന്നു അവിടെയുണ്ടായിരുന്നതെങ്കിൽ അവർക്കൊരിക്കലും മാപ്പിളമാരുടെ ഈ കടന്നാക്രമണത്തെ പ്രതിരോധിക്കാനാകുമായിരുന്നില്ല. എന്നാൽ എതിരാളികളെ നേരിടുന്നതിൽ അതീവ വൈദഗ്ദ്ധ്യം നേടിയ ഈ ഗൂർക്കകൾശക്തമായി തിരിച്ചടിച്ചപ്പോൾ മലബാർ കണ്ട ആ കലാപശ്രമവും പരാജയത്തിൽ കലാശിച്ചു."
ലീല രാം കുമാർ ഭാർഗ്ഗവ
ഒരു ഇന്ത്യൻ സ്വാതന്ത്ര്യസമര സേനാനിയും, സാമൂഹ്യ പ്രവർത്തകയും, വിദ്യാഭ്യാസ പ്രവർത്തകയും ആയിരുന്നു റാണി ലീലാ രാംകുമാർ ഭാർഗവ (Rani Lila Ramkumar Bhargava). ഇന്ത്യൻ നാഷണൽ കോൺഗ്രസ് മുൻ നേതാവു കൂടിയായ ഇവർ ഇന്ത്യൻ പ്രധാനമന്ത്രിയായിരുന്ന ഇന്ദിരാ ഗാന്ധിയുടെ സഹവർത്തികൂടിയായിരുന്നു. നെവൽ കിഷോർ കുടുംബാംഗമായ മുൻഷി രാം കുമാർ ഭാർഗ്ഗവയെയാണ് ഇവർ വിവാഹം ചെയ്തത്   അറിയപ്പെടുന്ന ഒരു ഇന്ത്യൻ പരിസ്ഥിതി പ്രവർത്തകനും പത്മശ്രീ അവാർഡ് ജേതാവുമായ രഞ്ജിത് ഭാർഗവയാണ് റാണി ലീലാ രാംകുമാർ ഭാർഗവയുടെ മകൻ. 1971 ൽ റാണി ലീലാ രാംകുമാർ ഭാർഗവയ്ക്ക് ഭാരത സർക്കാർ പത്മശ്രീ നൽകി ആദരിച്ചിരുന്നു. 2014 മെയ് 25ന് കർണ്ണാടകയിലെ ബെംഗളൂരുവിൽ വെച്ചാണ് ഇവർ മരണമടഞ്ഞത്, അപ്പോൾ അവർക്ക് 92 വയസ്സായിരുന്നു.
അവലംബം
വർഗ്ഗം:2014-ൽ മരിച്ചവർ വർഗ്ഗം:ഗാന്ധിയർ വർഗ്ഗം:ബെംഗളൂരുവിൽ നിന്നുള്ളവർ വർഗ്ഗം:1920-ൽ ജനിച്ചവർ
പോട്രെയ്‌റ്റ്‌സ് ഓഫ് കറേജ്: എ കമാൻഡർ ഇൻ ചീഫ്സ് ട്രിബ്യൂട്ട് ടു അമേരിക്കാസ് വാരിയേഴ്‌സ്
മുൻ യുഎസ് പ്രസിഡന്റ് ജോർജ്ജ് ഡബ്ല്യു ബുഷിന്റെ ഓയിൽ പെയിന്റിംഗുകളുടെയും വൃദ്ധസൈനികരെയും കുറിച്ചുള്ള കഥകളുടെയും ശേഖരം ഉൾക്കൊള്ളുന്ന 2017-ൽ പ്രസിദ്ധീകരിച്ച ഒരു പുസ്തകമാണ് പോട്രെയ്‌റ്റ്‌സ് ഓഫ് കറേജ്: എ കമാൻഡർ ഇൻ ചീഫ്സ് ട്രിബ്യൂട്ട് ടു അമേരിക്കാസ് വാരിയേഴ്‌സ്.
ചരിത്രം
പ്രസിഡൻസിക്ക് ശേഷമുള്ള ഒരു വിനോദം എന്ന നിലയിലാണ് ബുഷിന്റെ പെയിന്റിംഗ് ആരംഭിച്ചത്. 2009-ൽ ഓഫീസ് വിട്ടതിനുശേഷം താൻ കണ്ടുമുട്ടിയ ചില വിമുക്തഭടന്മാരെ അനുസ്മരിക്കാനുള്ള ഒരു മാർഗമായി അദ്ദേഹം വൈകുന്നേരങ്ങളിൽ ഒരു കൂട്ടം പെയിന്റിംഗുകൾ സൃഷ്ടിച്ചു. ഈ പുസ്തകം അദ്ദേഹത്തിന്റെ ആദ്യത്തെ ആർട്ട് ബുക്ക് ആണ്.
യശങ്ക്
ഒരിനം ഔഷധ സസ്യമാണ് യശങ്ക്. കേരളത്തിൽ കടലോരപ്രദേശങ്ങളിലാണ് ഇവ കാണപ്പെടുന്നത്. രണ്ടു മീറ്റർ വരെ ഉയരം വയ്ക്കും. ഇന്ത്യ കൂടാതെ ശ്രീലങ്കയിലും കാണപ്പെടുന്നു. ചെറുചെമ്പൻ അറബി ശലഭത്തിന്റെ ലാർവകൾ ഇതിന്റെ ഇലകൾ ഭക്ഷണമാക്കാറുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:സാൽവഡോറേസീ
സെൻട്രൽ ഇൻസ്റ്റിറ്റ്യൂട്ട് ഫോർ കോട്ടൺ റിസർച്ച്
പരുത്തി ഉത്പാദനത്തിന് ഗവേഷണ ശ്രമങ്ങൾ പ്രോത്സാഹിപ്പിക്കുകയും സംസ്ഥാന സർവ്വകലാശാലകളുടെ സജീവ പങ്കാളിത്തത്തോടെ പരുത്തിയിൽ പ്രായോഗിക ഗവേഷണം നടത്തുകയും ചെയ്യുക എന്ന ലക്ഷ്യത്തോടെ ഇന്ത്യൻ കൗൺസിൽ ഓഫ് അഗ്രികൾച്ചറൽ റിസർച്ച് 1976 ൽ ആരംഭിച്ച ഗവേഷണസ്ഥാപനമാണ് സെൻട്രൽ ഇൻസ്റ്റിറ്റ്യൂട്ട് ഫോർ കോട്ടൺ റിസർച്ച് (CICR).  1967-ൽ കൗൺസിൽ ആരംഭിച്ച ഓൾ ഇന്ത്യ കോർഡിനേറ്റഡ് കോട്ടൺ ഇംപ്രൂവ്‌മെന്റ് പ്രോജക്ടിന് (AICCIP) കീഴിലാണ് CICR-ന്റെ ഗവേഷണ പ്രവർത്തനങ്ങൾ. ഇതിന്റെ ആസ്ഥാനം നാഗ്പൂരിലും മറ്റ് രണ്ട് പ്രാദേശിക യൂണിറ്റുകൾ തമിഴ്‌നാട്ടിലെ കോയമ്പത്തൂരിലും ഹരിയാനയിലെ സിർസയിലുമാണ് സ്ഥിതി ചെയ്യുന്നത്.
കാമ്പസുകൾ
മഹാരാഷ്ട്രയിലെ നാഗ്പൂരിലും ഹരിയാനയിലെ സിർസയിലും സിഐആർഎസിന് രണ്ട് കാമ്പസുകളാണുള്ളത്.
നാഗ്പൂർ കാമ്പസ്
സെൻട്രൽ ഇൻസ്റ്റിറ്റ്യൂട്ട് ഫോർ കോട്ടൺ റിസർച്ച്, നാഗ്പൂർ (' CICR, നാഗ്പൂർ അല്ലെങ്കിൽ CICRN ) മഹാരാഷ്ട്ര സർക്കാരുമായി സഹകരിച്ച്, ബ്രസീലിയൻ മാതൃകയിൽ വിദർഭ മേഖലയിൽ ഒരു പൈലറ്റ് പദ്ധതി നടപ്പിലാക്കി.
സിർസ കാമ്പസ്
സെൻട്രൽ ഇൻസ്റ്റിറ്റ്യൂട്ട് ഫോർ കോട്ടൺ റിസർച്ച്, സിർസ (' സിഐസിആർ, സിർസ അല്ലെങ്കിൽ സിഐആർഎസ് ) ഹരിയാന സർക്കാരുമായി സഹകരിച്ച് സിർസ നഗരത്തിൽ സ്ഥാപിച്ചു. NH9 ൽ ചൗധരി ദേവി ലാൽ യൂണിവേഴ്സിറ്റിക്ക് സമീപമാണ് ഇത് സ്ഥിതി ചെയ്യുന്നത്.
അവലംബങ്ങൾ
വർഗ്ഗം:ഇന്ത്യയിലെ കൃഷി വർഗ്ഗം:കാർഷിക ഗവേഷണം
ഫ്ലോറ (എവ്ലിൻ ഡി മോർഗൻ)
1894-ൽ പൂർത്തിയാക്കിയ എവ്ലിൻ ഡി മോർഗൻ ചിത്രീകരിച്ച ഒരു എണ്ണച്ചായാചിത്രമാണ് ഫ്ലോറ. റോമൻ ദേവതയായ ഫ്ലോറ വസന്തകാലവുമായി ബന്ധപ്പെട്ടിരിക്കുന്നു. ഈ ചിത്രത്തിൽ ഫ്ലോറ ഫലങ്ങളോടുകൂടിയ ഒരു ലോക്വാത് മരത്തിൻറെ മുന്നിൽ നിൽക്കുന്നതായി ചിത്രീകരിച്ചിരിക്കുന്നു. ബോട്ടിസെല്ലി ചിത്രീകരിച്ച പ്രൈമാവേര, ബർത്ത് ഓഫ് വീനസ് എന്നീ രണ്ട് ചിത്രങ്ങളുടെ പ്രചോദനത്തിലാണ് ഈ ചിത്രം മോർഗൻ ചിത്രീകരിച്ചത്.
അവലംബം
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:എവ്‌ലിൻ ഡി മോർഗൻ ചിത്രീകരിച്ച ചിത്രങ്ങൾ
ഗുപ്‌ത്‌
രാജീവ് റായി സംവിധാനം ചെയ്ത് 1997-ൽ പുറത്തിറങ്ങിയ ബോളിവുഡ് സസ്പെൻസ് ത്രില്ലർ ചിത്രമാണ് ഗുപ്‌ത്‌ : ദ ഹിഡ്ഡൺ ട്രൂത്ത്. ബോബി ഡിയോൾ, മനീഷ കൊയ്രാള, കാജോൾ എന്നിവരാണ് ഈ ചിത്രത്തിലെ പ്രധാന വേഷങ്ങൾ ചെയ്തിരിക്കുന്നത്. പരേഷ് റാവൽ, ഓം പുരി, രാജ് ബബ്ബർ എന്നിവരാണ് മറ്റ് അഭിനേതാക്കൾ. ഈ ചിത്രത്തിന്റെ സംഗീതസംവിധാനം വിജു ഷായാണ് നിർവ്വഹിച്ചിരിക്കുന്നത്. ഗാനരചന നിർവ്വഹിച്ചത് ആനന്ദ് ബക്ഷിയാണ്.
റിലീസ് ചെയ്തതിനു ശേഷം ഗുപ്‌ത്‌ ഒരു വാണിജ്യ വിജയമായിരുന്നു, സിനിമയുടെ കഥയും ഗാനങ്ങളും വിമർശനാത്മക പ്രശംസ നേടി. ബോക്സ് ഓഫീസിൽ ₹33 കോടി (4.8 ദശലക്ഷം ഡോളർ) ചിത്രം സമാഹരിച്ചു.
കഥാസംഗ്രഹം
ഗവർണർ ജെയ്‌സിംഗ് സിൻഹ തന്റെ മകനായ സാഹിലിനുമൊപ്പം ഇന്ത്യയിലാണ് ജീവിക്കുന്നത്. പിതാവിനും മകനുമിടയിൽ കാര്യങ്ങൾ കൂടുതൽ വഷളാകുന്നു. ശീതൾ തന്റെ മരുമകളാക്കാൻ ജെയ്‌സിംഗ് സിൻഹ ആഗ്രഹിക്കുന്നു. പക്ഷെ മറ്റൊരു പെൺകുട്ടിയെ വിവാഹം ചെയ്യാൻ സഹീലിന് ആഗ്രഹമുണ്ട്. ജെയ്‌സിംഗ് സിൻഹ കൊല്ലപ്പെടുന്നു. തന്റെ നിരപരാധിത്വം തെളിയിക്കാനായി മകൻ, സഹിൽ സിൻഹ മുന്നിട്ടിറങ്ങുന്നു.
നിർമ്മാണം
ഹോളിവുഡ് സിനിമയായ 'ദ ഷോഷാങ്ക് റിഡംപ്ഷൻ' എന്ന ചിത്രത്തിന്റെ കഥയിൽ നിന്നുള്ള ആശയങ്ങൾ ഉൾക്കൊണ്ടാണ് ഇതു ചിത്രീകരിച്ചിരിക്കുന്നത്.
ശബ്‌ദലേഖനം
ഗുപ്തിലെ സംഗീത നിർവഹണത്തിന് 1998-ൽ വിജു ഷായ്ക്ക് മികച്ച പശ്ചാത്തല സംഗീതത്തിനുള്ള ഫിലിം ഫെയർ അവാർഡ് ലഭിക്കുകയും മികച്ച സംഗീത സംവിധായകനുള്ള അവാർഡിന് നാമനിർദ്ദേശം ചെയ്യപ്പെടുകയും ഉണ്ടായി. "ദുനിയ ഹസീനോ കാ മേലാ" ആ വർഷം വളരെ പ്രശസ്തമായിരുന്നു. ശേഷിക്കുന്ന ആൽബം നിരൂപകരുടെയും പ്രേക്ഷകരുടെയും പ്രശംസ പിടിച്ചുപറ്റിയതാണ്.
ട്രാക്ക് ലിസ്റ്റ്
ബോക്സ് ഓഫീസ്
ആഭ്യന്തര ബോക്സ് ഓഫീസിൽ ഗുപ്ത് ₹25 കോടി (3.6 മില്യൺ ഡോളർ) നേടി. ബോക്സ് ഓഫീസ് ഇന്ത്യ ഗുപ്ത്നെ ഒരു ഹിറ്റ് ആയി പ്രഖ്യാപിച്ചു.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1997-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഹിന്ദി ചലച്ചിത്രങ്ങൾ
കുരിക്കൾ തെയ്യം
കൂടാളി കുഞ്ഞിരാമൻ ഗുരിക്കൾ എന്ന ഇതിഹാസ പുരുഷനെയാണ് കുരിക്കൾ തെയ്യം എന്ന പേരിൽ കെട്ടിയാടുന്നത്. മന്ത്രവാദത്തിലും വൈദ്യത്തിലും ഏർപ്പെട്ടുനടക്കുന്നവരുടെ പേരിലുള്ള തെയ്യങ്ങളാണ്‌ കുരിക്കൾ തെയ്യം എന്നും പറയാം, പൊന്ന്വൻ തൊണ്ടച്ചൻ, വിഷകണ്ടൻ തുടങ്ങിയ തെയ്യങ്ങളും ഈ ഗണത്തിൽ പെടുന്നു.
കാവിലിപ്പ
സപുഷ്പിയായ ഒരു സസ്യ വർഗമാണ് മധുകാ ഡിപ്ലോസ്റ്റിമോൺ. സപ്പോട്ടേസി കുടുംബത്തിലെ ഒരു അംഗമാണിത്. ഇന്ത്യയിൽ മാത്രമാണിത് കാണപ്പെടുന്നത്. സമീപകാല സർവേകളിലൊന്നും ഈ ഇനത്തിലെ മറ്റൊരു സസ്യത്തെ കണ്ടത്താനായിട്ടില്ല. ലഘുചിത്രം|ഇല കൊല്ലം ജില്ലയിലെ പരവൂരിലെ കൂനയിൽ ആയിരംവല്ലി ശിവക്ഷേത്ര കാവിൽ നിന്ന് 180 വർഷത്തിനുശേഷം ഈ ഇനത്തിന്റെ ഏതാണ്ട് വംശനാശം സംഭവിച്ചതെന്നു കരുതിയിരുന്ന ഒരു വൃക്ഷം കണ്ടെത്തി. ജവഹർലാൽ നെഹ്റു ട്രോപ്പിക്കൽ ബൊട്ടാണിക്കൽ ഗാർഡൻ ആൻഡ് റിസർച്ച് ഇൻസ്റ്റിറ്റ്യൂട്ടിലെ (ജെഎൻടിബിജിആർഐ) ശാസ്ത്രജ്ഞർ, മധുകാ ഡിപ്ലോസ്റ്റിമോൺ (കുടുംബം സപ്പോട്ടേസിയെ) എന്ന മരം തിരിച്ചറിഞ്ഞു. പശ്ചിമഘട്ടത്തിൽ വംശനാശം വന്നതെന്നു കരുതിയ ഈ ഇനത്തെ 1835-ലാണ് ആദ്യമായി കണ്ടെത്തിയത്. കൊല്ലം പരവൂരിലെ കൂനായ് അയരവില്ലി ശിവക്ഷേത്രത്തിലാണ് ഈ വൃക്ഷം സ്ഥിതിചെയ്യുന്നത്. പ്രാദേശികമായി ഇത് സാധാരണ അത്തിയാണെന്നാണ് അറിയപ്പെട്ടിരുന്നത്. ശൈലജ കുമാരി എന്ന ഗവേഷക തന്റെ പിഎച്ച്ഡിയുടെ ഭാഗമായി രണ്ട് വർഷം മുമ്പ് ഒരു മാതൃക ശേഖരിച്ച് ജെഎൻ‌ടിബിജി‌ആർ‌ഐയിലേക്ക് അയച്ചു. കൊല്ലം ജില്ലയിലെ മറ്റ് കാവുകളിൽ നടത്തിയ സർവേയിൽ ഈ ഇനത്തിന്റെ മറ്റൊരു വൃക്ഷം കണ്ടെത്താനായില്ല. ഒരൊറ്റ പ്രദേശത്തെ ഒരു മാതൃക മാത്രമാണ് ഈ ഇനത്തെ പ്രതിനിധീകരിക്കുന്നതിനാൽ ഐ‌യു‌സി‌എൻ (ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നേച്ചർ) ഇതിനെ 'ഗുരുതരമായി വംശനാശഭീഷണിയുള്ള ഇനമെന്ന്' തരംതിരിക്കാൻ അർഹതയുണ്ടെന്ന് ജെ‌എൻ‌ടി‌ബി‌ആർ‌ഐ അഭിപ്രായപ്പെടുന്നു.
കുരിക്കൾ തെയ്യം
ഐതിഹ്യം
മന്ദപ്പന്റെ ജീവിതവുമായി ബന്ധപ്പെട്ട മറ്റൊരു വീരപുരുഷൻ. കതിവനൂർ വീരൻ തെയ്യം കെട്ടിയാടുന്ന ഇടങ്ങളിൽ ഗുരുക്കൾ തെയ്യം, അഥവാ കുരിക്കൾ തെയ്യവും കെട്ടിയാടിക്കാറുണ്ട്. കതിവനൂർ വീരനെപ്പോലെതന്നെ വീരമൃത്യുവടഞ്ഞ പൂർവികന്റെ സങ്കല്പത്തിലാണ്  കുരിക്കൾ തെയ്യവും കെട്ടിയാടുന്നത്. കൂടാളി നാട്ടിലെ യോഗിയായിരുന്നു കുഞ്ഞിരാമൻ. നാട്ടുരാജാവ് തന്നിലെ ബാധയകറ്റാൻ ഒരിക്കൽ മന്ത്രവാദിയും വൈദികനുമായ കുഞ്ഞിരാമൻ ഗുരുക്കളെ വിളിച്ചു വരുത്തി. ശരീരത്തിൽ നിന്നും ബാധയകറ്റിയ ഗുരുക്കൾക്ക് കൈനിറയെ സ്വർണ്ണസമ്മാനങ്ങളും നല്ലൊരു സ്ഥാനനാമവും നൽകുകയുണ്ടായി. എന്നാൽ ഇക്കാര്യങ്ങളിൽ അയൂയ പൂണ്ട അനുയായികൾ ഗുരുക്കളെ ചതിയാൽ കൊലചെയ്യപ്പെട്ടു എന്നാണൈതിഹ്യം. പുഴാതിപ്പറമ്പിന്റെ കന്നിമൂലയിൽ ആയിരുന്നുവത്രേ ഗുരുക്കൾ മരിച്ചു വീണത്. മരണവെപ്രാളത്തിൽ കരയുന്ന ഗുരുക്കളുടെ നിലവിളി കതിവനൂർ വീരൻ കേൾക്കാനിടയായി എന്നും കതിവനൂർ വീരൻ തന്നെ ഗുരുക്കളെ ഒരു തെയ്യമായി തന്റെ കൂടെ കൂട്ടി എന്നുമാണു വിശ്വാസം. പ്രധാനമായും വണ്ണാൻമാർ കെട്ടിയാടുന്ന ഈ തെയ്യത്തിന്റെ വേഷത്തിന് കതിവനൂർ വീരനുമായി നല്ല സാമ്യമുണ്ട്.
കാവിലിപ്പ
പുറത്തേക്കുള്ള കണ്ണികൾ
വർഗ്ഗം:വംശനാശം നേരിടുന്ന സസ്യങ്ങൾ വർഗ്ഗം:സപ്പോട്ടേസീ വർഗ്ഗം:സപുഷ്പികൾ
കുരിക്കൾ തെയ്യം
ഐതിഹ്യം
കുരിക്കൾ തെയ്യമെന്ന പേരിൽ പുലയർക്കും വിവിധങ്ങളായ തെയ്യങ്ങളുണ്ട്. പുലിമറഞ്ഞ തൊണ്ടച്ചനാണ് ഇവയിൽ പ്രധാനം. പനയാർ കുരിക്കൾ, പിത്താരി വെള്ളൂ കുരിക്കൾ, കാരി കുരിക്കൾ, ചിറ്റോത്ത് കുരിക്കൾ, പൊല്ലാലൻ കുരിക്കൾ, അമ്പിലേരി കുരിക്കൾ, വട്ടിയാർ പൊള്ള, വളയങ്ങാടൻ തുടങ്ങിയവയൊക്കെ കുരുക്കൾ തെയ്യങ്ങൾ തന്നെയാണ്. മേൽ വിവരിച്ച ഐതിഹ്യമല്ല ഈ തെയ്യങ്ങളുടെ പുറകിൽ ഉള്ളത്.
വേഷം
മാർച്ചമയം - അരിച്ചാന്ത്
മുഖത്തെഴുത്ത് - നാഗവും കുറിയും
തിരുമുടി - പൂക്കട്ടിമുടി
വർഗ്ഗം:തെയ്യങ്ങൾ
കാളപ്പുലി
ഐതിഹ്യം
ശിവൻ പുലികണ്ടനും,പാർവതി പുള്ളിക്കരിങ്കാളിയുമായി പുലികളായി വേഷം മാറിയപ്പോൾ പിറന്ന സന്തതികളിൽ ഒരാളാണ്  കാളപ്പുലി,അഥവാ കാളപ്പുലിയൻ ദൈവം. കണ്ടപ്പുലി, മാരപ്പുലി,പുലിമാരുതൻ ,പുലിയൂരുകണ്ണൻ,പുലിയൂരുകാളി എന്നിവരാണ് മറ്റുള്ളവർ. കുറുമ്പ്രാതിരി വാണവരുടെ പശുക്കളെ കൊന്നുചോരകുടിക്കുകയും ഭക്ഷിക്കുകയും ചെയ്ത പുലികളെ പിടിക്കുവാൻ കരിന്തിരി കണ്ണൻ എന്ന ആൾ സന്നദ്ധനായി.ചന്ദ്രേരൻ (ചന്ദ്രക്കാരൻ )മാവിന് മുകളിൽ മാനിന്റെ തല പിടിപ്പിച്ച ഒരു കുട്ടിയെ ഇരയായി വെച്ച്  പുലികളെ  നേരിടാൻ കരിന്തിരി കണ്ണൻ തീരുമാനിച്ചു.കാളപ്പുലിയനാണ്  ആ കരിന്തിരികണ്ണനെ  വധിക്കുന്നത്. തുടർന്ന്  കരിന്തിരി കണ്ണനും ദൈവക്കോലമായി. കാലിച്ചാൻ തെയ്യം, വയനാട്ടുകുലവൻ,തുടങ്ങിയവരുമായി വേഷത്തിൽ കാളപ്പുലിയന് സാമ്യമുണ്ട്.
വർഗ്ഗം:ഐതിഹ്യകഥാപാത്രങ്ങൾ വർഗ്ഗം:തെയ്യങ്ങൾ
നെടുവത്തൂർ ഗ്രാമപഞ്ചായത്ത്
കേരളത്തിലെ കൊല്ലം ജില്ലയിൽ കൊട്ടാരക്കര താലൂക്കിൽ സ്ഥിതിചെയ്യുന്ന പഞ്ചായത്താണ് നെടുവത്തൂർ ഗ്രാമപഞ്ചായത്ത്.
അവലംബം
http://www.trend.kerala.gov.in http://lsgkerala.in/neduvathoorpanchayat Census data 2001
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
കാള രാത്രി
ഐതിഹ്യം
ക്ഷേത്രപാലകന്റെ മാതാവാണ് കാളരാത്രി .ഇവർ  ഇരുവരുമാണ്  അള്ളട സ്വരൂപത്തിന്റെ പരദേവതകൾ.മഡിയൻകൂലോം  ക്ഷേത്രമാണ് ആസ്ഥാനം. നെടിയിരിപ്പ് സ്വരൂപത്തിൽ നിന്നും എത്തിയ ദേവതയാണിത്. ദമുഖൻ എന്ന അസുരനെ സംഹരിക്കാൻ പിറവി കൊണ്ട കാളരാത്രിയുടെ കോപമടക്കാൻ ശിവൻ താണ്ഡവമാടിയെന്നും അവർക്കു പിറന്ന പുത്രനാണ് ക്ഷേത്രപാലകനെന്നും  ഐതിഹ്യം.
അൽമാട്ടി
ഖസാഖ്‌സ്ഥാനിലെ ഏറ്റവും വലിയ നഗരമാണ് അൽമാട്ടി (Алматы, ), നേരത്തെ അൽമാ അത്ത (Алма-Ата) വെസ്നി (Pre-Reform Вѣрный), എന്നീ പേരുകളിൽ ആറിയപ്പെട്ടിരുന്നു. 1997-ൽ തലസ്ഥാനം മുമ്പ് അസ്താന എന്നറിയപ്പെട്ടിരുന്ന നൂർ സുൽത്താൻ നഗരത്തിലേയ്ക്ക് മാറ്റുന്നതിനുമുമ്പേ ഖസാഖ്‌സ്ഥാന്റെ തലസ്ഥാനമായിരുന്നു ഈ നഗരം. തെക്കൻ ഖസാഖ്‌സ്ഥാനിലെ പർവതമേഖലയിൽ ഇത് സ്ഥിതിചെയ്യുന്നു.
പ്രശസ്തരായ ആളുകൾ
പോളിന ലെഡ്കോവ-പാചകപുസ്തക രചയിതാവ്, ഫുഡ് ബ്ലോഗർ
നടാലിയ നസറോവ-തിയേറ്റർ ചലച്ചിത്ര നടി
ദിമാഷ് അഡിലെറ്റ്-ബിസിനസുകാരൻ, ബ്ലോഗർ, ടിവി ഷോ പങ്കാളി
വ്ളാഡിമിർ ഷിറിനോവ്സ്കി-രാഷ്ട്രീയവും രാഷ്ട്രീയവും
ഐറീന ലിന്ഡ്-നടി
റേഡിയോനോവ സ്വെറ്റ്ലാന-റോസ്പ്രിറോഡ്നാഡ്സറിന്റെ തലവൻ
അവലംബം
വർഗ്ഗം:കസാക്കിസ്ഥാനിലെ നഗരങ്ങൾ
അംബിക ബമ്പ്
ബികാന്തയുടെ സ്ഥാപകയും പ്രധാന നിർവ്വഹണാധികാരിയുമാണ് '''ഡോ. അംബിക ബമ്പ്' (Dr. Ambika Bumb''). നാനോമെഡിസിനിൽ വിദഗ്ദ്ധയായ അംബിക നാനോടെക്നോളജി വിവിധ അസുഖങ്ങൾ കണ്ടുപിടിക്കാനും ചികിൽസിക്കാനും എങ്ങനെ ഉപയോഗിക്കാം എന്നതിലാണ് പ്രധാനമായും ഗവേഷണം ചെയ്യുന്നത്. നാഷണൽ കാൻസർ ഇൻസ്റ്റിറ്റ്യൂട്ടിൽ ഉപരിഗവേഷണം നടത്തുന്നകാലത്ത് ഇവർ നടത്തിയ കണ്ടുപിടിത്തങ്ങളാണ് പിന്നീട് ബികാന്ത രൂപീകരിക്കാൻ പ്രേരണയായത്.
വ്യക്തിജീവിതം
Bumb practices Jainism and has been a dancer from an early age.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ
അപ്പിഹിപ്പി വിനോദ്
ഒരു മലയാള നാടക ഹാസ്യനടനാണ് അപ്പിഹിപ്പി വിനോദ് എന്ന വിനോദ് കുമാർ. മികച്ച ഹാസ്യനടനുള്ള സംസ്ഥാന പുരസ്കാരം രണ്ട് പ്രാവശ്യം ഇദ്ദേഹത്തിനു ലഭിച്ചു.
ചങ്ങനാശേരി ഗീഥയുടെ പൂർണ്ണ എന്ന നാടകത്തിലൂടെയാണ്‌ വിനോദ്‌ ആദ്യമായി പ്രഫഷണൽ നാടക വേദിയിൽ എത്തിയത്‌. വയലാർ നാടകവേദി, തിരുവനന്തപുരം അതുല്യ, ആറ്റിങ്ങൽ ദേശാഭിമാനി, തിരുവനന്തപുരം ശ്രീരംഗകല, തിരുവനന്തപുരം അക്ഷരകല, ഓച്ചിറ സരിഗ, കായംകുളം സപരി, തിരുവനന്തപുരം സാഹിതി എന്നീ സമിതികളിൽ പ്രവർത്തിച്ചു. സ്വർഗ്ഗം ഭൂമിയിലാണ്‌ എന്ന നാടകം 200-ലധികം വേദികളിൽ അവതരിപ്പിച്ചു. തിരുവനന്തപുരം സാഹിതിയുടെ ഇവിടെ അശോകനും ജീവിച്ചിരുന്നു എന്ന നാടകത്തിലെ കോമളൻമാഷ്‌ എന്ന കഥാപാത്രത്തെ വിനോദ് അവതരിപ്പിച്ചു. 2011-ൽ ഇതിലൂടെ മികച്ച ഹാസ്യനടനുള്ള കേരള സംഗീതനാടക അക്കാദമിയുടെ ആദ്യ പുരസ്കാരം ലഭിച്ചു. 2012-ലും ഇദ്ദേഹത്തിനു പുരസ്കാരം ലഭിച്ചു. അതിരുങ്കൽ സുഭാഷിനൊപ്പമാണ് ഈ പുരസ്കാരം ലഭിച്ചത്.
അവലംബം
വർഗ്ഗം:മലയാളനാടകനടന്മാർ വർഗ്ഗം:മികച്ച നടനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
മൂവ്‌മന്റ് ഫോർ ചേഞ്ച് ആൻഡ് പ്രോസ്പരിറ്റി
മോണ്ട്സെറാത്തിലെ ഒരു രാഷ്ട്രീയ പാർട്ടിയാണ് മൂവ്‌മെന്റ് ഫോർ ചേഞ്ച് ആൻഡ് പ്രോസ്പെരിറ്റി (എംസിഎപി).ഇപ്പോൾ മോണ്ട് സെറാത്തിന്റെ അധിപൻ ഈസ്റ്റൺ ടെയ്‌ലർ-ഫാരെൽ ഈ പാർട്ടി പ്രതിനിഥിയാണ്
ചരിത്രം
ദേശീയ പുരോഗമന പാർട്ടിയുടെ പിൻഗാമിയായി 2005 ലാണ് പാർട്ടി സ്ഥാപിതമായത്. 2006 ലെ തിരഞ്ഞെടുപ്പിൽ 36.1 ശതമാനം വോട്ട് നേടി നാല് സീറ്റുകൾ നേടി. ലെജിസ്ലേറ്റീവ് കൗൺസിലിലെ ഏറ്റവും വലിയ പാർട്ടിയാണെങ്കിലും മോണ്ട്സെറാത്ത് ഡെമോക്രാറ്റിക് പാർട്ടി (എംഡിപി), ന്യൂ പീപ്പിൾസ് ലിബറേഷൻ മൂവ്‌മെന്റ് (എൻപിഎൽഎം), ഒരു സ്വതന്ത്ര എംപി എന്നിവരാണ് സഖ്യ സർക്കാർ രൂപീകരിച്ചത്.
2009 ലെ തിരഞ്ഞെടുപ്പിൽ എം‌സി‌പി ഒമ്പത് സീറ്റുകളിൽ ആറെണ്ണം നേടി, അന്നത്തെ നേതാവ് റൂബൻ മീഡ് മുഖ്യമന്ത്രിയായി. എന്നിരുന്നാലും, 2014 ലെ തിരഞ്ഞെടുപ്പിൽ പാർട്ടി രണ്ട് സീറ്റുകളായി കുറഞ്ഞു.
ബാഹ്യ ലിങ്കുകൾ
വർഗ്ഗം:രാഷ്ട്രീയപാർട്ടികൾ
പെരിൻ കാപ്റ്റൻ
ഒരു ഇന്ത്യൻ സ്വാതന്ത്ര്യസമര സേനാനിയും, സാമൂഹ്യ പ്രവർത്തകയുമാണ് പെരിൻ ബെൻ കാപ്റ്റൻ (Perin Ben Captain)(ജനനം 1888– മരണം 1958). ഇന്ത്യയുടെ വന്ദ്യവയോധികനും, ഭാരതീയ രാഷ്ടതന്ത്രഞ്ജനുമായ ദാദാഭായ് നവറോജിയുടെ പേരമകളാണ് പെരിൻ. 1954 ൽ, രാജ്യത്തിന് നൽകിയ സംഭാവനകൾ മുൻനിർത്തി പെരിൻ കാപ്റ്റനെ ഭാരത സർക്കാർ പത്മശ്രീ നൽകി ആദരിച്ചിരുന്നു.
ജീവചരിത്രം
1888 ഒക്ടോബർ 12ന് ഗുജറാത്തിലെ കച്ച് ജില്ലയിലെ മാണ്ഡവി എന്ന സ്ഥലത്തെ ഒരു പാഴ്‌സി കുടുംബത്തിലാണ് പെരിൻ ബെൻ ജനിച്ചത്. ദാദാഭായ് നവറോജിയുടെ മൂത്തമകനും ഭിഷ്വഗരനുമായ ആർദെഷിർ ആണ് പെറിന്റെ പിതാവ്. വീട്ടമ്മയായ വിർഭായ് ദാദിനയാണ് അമ്മ. എട്ടുമക്കളിൽ മൂത്തയാളായാണ് പെരിൻ ജനിച്ചത്. 1893 ൽ പെരിന് 5 വയസ്സുള്ളപ്പോഴാണ് പിതാവ് മരിച്ചത്. ആദ്യകാല വിദ്യാഭ്യാസം മുംബൈയിലായിരുന്നു. പിന്നീട് പാരീസിലെ ന്യൂ സർബൺ സർവ്വകലാശാലയിൽ നിന്നും ഫ്രഞ്ച് ഭാഷയിൽ ബിരുദം നേടി.
അവലംബം
വർഗ്ഗം:1888-ൽ ജനിച്ചവർ വർഗ്ഗം:1958-ൽ മരിച്ചവർ വർഗ്ഗം:ഗുജറാത്തിലെ രാഷ്ട്രീയപ്രവർത്തകർ വർഗ്ഗം:പാഴ്‌സികൾ വർഗ്ഗം:പത്മശ്രീ പുരസ്കാരം ലഭിച്ചവർ
തുളുനാടൻ ഓണം
കേരളത്തിലെ കാസർഗോഡ് ജില്ലയിലെ വടക്കൻഭാഗവും കർണാടകത്തിലെ ദക്ഷിണ കന്നട, ഉഡുപ്പി ജില്ലകളും ഉൾപ്പെടുന്ന തുളുനാട്ടിൽ ആഘോഷിക്കുന്ന ഓണ സമാനമായ ഒരു ഉത്സവമാണു് തുളുനാടൻ ഓണം. വർഷന്തോറും തുലാംമാസത്തിലെ കറുത്തവാവ് മുതൽ മുന്നു ദിവസങ്ങളിലാണ് ഇത് ആഘോഷിക്കുന്നതു്. കണ്ണൂർ, എറണാകുളം ജില്ലകളിലെ തുളു ഭാഷ സംസാരിക്കുന്നയിടങ്ങളിലും ഇത് ആഘോഷിക്കാറുണ്ടു്
ഐതിഹ്യം
തുളുനാട് ഭരിച്ചിരുന്ന ബലീന്ദ്രൻ സമത്വ സുന്ദരമായ സാമൂഹ്യ വ്യവസ്ഥ നടപ്പിലാക്കുന്നതിൽ ആശങ്കാകുലരായ ദേവഗണങ്ങൾ വിഷ്ണുവിനോട് സഹായം ആവശ്യപ്പെടുന്നു. വിഷ്ണു ഒരു ചെറിയ ബ്രാഹ്മണന്റെ വേഷത്തിൽ ബലീന്ദ്രനോട് മൂന്നടി മണ്ണ് ദാനമായി ആവശ്യപ്പെടുന്നു. ദാനശീലനായ ബലീന്ദ്രൻ അതനുവദിക്കുന്നു. രണ്ടടി കൊണ്ട് ലോകവും പാതാളവും അളന്നു തീർത്ത വിഷ്ണു വാഗ്ദാനപ്രകാരം മുന്നാമത്തെ ചുവട് അളക്കാൻ സ്ഥലം ആവശ്യപ്പെട്ടു. തന്റെ മുർദ്ധാവ് കാണിച്ചുകൊടുത്ത ബലീന്ദ്രനെ വിഷ്ണു ഭൂമിക്കടിയിലേക്ക് ചവിട്ടിത്താഴ്ത്തുന്നു.
ആചാരങ്ങളും, അനുഷ്ഠാനങ്ങളും
തുലാംമാസത്തിലെത്തിലെ കറുത്തവാവിന് ബലീന്ദ്രൻ നാടുകാണാനെത്തുന്നുവെന്നാണു് വിശ്വാസം. അമ്പലങ്ങളിലാണ് ആദ്യം സ്വീകരിക്കുക. അതിനുശേഷം, '''ബലീന്ദ്രാ ... പൊലീന്ദ്രാ.. ഹരിയോ ഹരി''' എന്ന ആശംസാവചനങ്ങളോടെ ജനങ്ങൾ ബലീന്ദ്രനെ തങ്ങളുടെ വീടുകളിലേക്ക് സ്വീകരിക്കുന്നു. കുത്തിനിർത്തിയ പാലക്കൊമ്പിൽ വെച്ച അലങ്കരിച്ച മൺവിളക്കുകളിൽ നെയ്ത്തിരി കത്തിച്ചാണ് ബലിന്ദ്രനെ ആരാധിക്കുക. മുന്നു ദിവസം പൂജിച്ച ശേഷം മേപ്പട്ട് കാലത്ത് നേരത്തെ വാഎന്ന വായ്പാട്ടും പാടി അനുഗ്രഹം വാങ്ങിച്ച് തിരിച്ചു യാത്രയാക്കുന്നു. തുളുഭാഷക്കാർ പൊസവർപ്പട്ട് ബേക്ക ബല്ല (പുതുവർഷത്തിൽ വേഗം വാ)എന്നാണ് പറയുന്നത്
അവലംബം
വർഗ്ഗം:ഓണം വർഗ്ഗം:തുളുനാട്
വല്ലലാർപുരം സെന്നിമലായ് നടരാജൻ
ഇന്ത്യയിലെ വയോജന വൈദ്യശാസ്ത്രത്തിന്റെ പിതാവായി പലരും കരുതുന്ന ഒരു ഇന്ത്യൻ ജെറിയാട്രിക് ഫിസിഷ്യനാണ് വല്ലലാർപുരം സെന്നിമലായ് നടരാജൻ. ഈ മേഖലയിലെ ആദ്യത്തെ ഇന്ത്യൻ പ്രൊഫസറായും അറിയപ്പെടുന്നു. ഇന്ത്യ സർക്കാർ 2012-ൽ പത്മശ്രീ നൽകി ആദരിച്ചു. വല്ലലാർപുരം സെന്നിമലായ് നടരാജൻ 1939 ജൂൺ 19 ന് തെന്നിന്ത്യൻ സംസ്ഥാനമായ തമിഴ്‌നാട്ടിൽ ജനിച്ചു. 1965 ൽ വൈദ്യശാസ്ത്രത്തിൽ ബിരുദം നേടിയ അദ്ദേഹം 1968 ൽ മദ്രാസ് സർവകലാശാലയിൽ നിന്ന് ബിരുദാനന്തര ബിരുദം നേടി. തുടർന്ന്, 1973 ൽ സതാംപ്ടണിലെ ജനറൽ ഹോസ്പിറ്റലിൽ ജെറിയാട്രിക് മെഡിസിനിൽ ഉന്നത പരിശീലനത്തിനായി യുകെയിലേക്ക് പോയി ഉന്നത മെഡിക്കൽ പരിശീലനത്തിനുള്ള ജോയിന്റ് കമ്മിറ്റിയിൽ നിന്ന് ജെറിയാട്രിക് മെഡിസിൻ സ്പെഷ്യലിസ്റ്റായി എംആർസിപിയും അക്രഡിറ്റേഷനും നേടി. ബ്രിട്ടൻ പിന്നീട്, 1987 ൽ എഡിൻബർഗിലെ റോയൽ കോളേജ് ഓഫ് ഫിസിഷ്യൻസ് (എഫ്ആർസിപി) യുടെ ഫെലോഷിപ്പും ലഭിച്ചു.
നടരാജൻ 1974 ൽ ചെന്നൈ സർക്കാർ ജനറൽ ആശുപത്രിയിൽ ഔദ്യോഗിക ജീവിതം ആരംഭിച്ചു.
നടരാജൻ ചെന്നൈയിൽ താമസിക്കുന്നു, സീനിയർ സിറ്റിസൺസ് ബ്യൂറോയുമായി സാമൂഹിക പ്രവർത്തനങ്ങൾ പിന്തുടരുന്നു, വിവിധ സമ്മേളനങ്ങളിൽ മുഖ്യപ്രസംഗങ്ങൾ നടത്തുന്നു. തമിഴ്‌നാട്ടിലെ ഡോ. എംജിആർ മെഡിക്കൽ യൂണിവേഴ്‌സിറ്റിയിൽ ജെറാട്രിക് മെഡിസിൻ വിഭാഗത്തിൽ ഓണററി പ്രൊഫസറായി ചുമതലയേറ്റു ജോലിയും ചെയ്യുന്നു.
നേട്ടങ്ങളും പാരമ്പര്യവും
ഇന്ത്യയിൽ വയോജന വൈദ്യശാസ്ത്രത്തെ ജനപ്രിയമാക്കിയ ഡോക്ടറായി പലരും കരുതുന്ന നടരാജൻ, ജെറിയാട്രിക് മെഡിസിൻ മെഡിക്കൽ ബ്രാഞ്ചിൽ സ്പെഷ്യലൈസേഷൻ നേടിയ ആദ്യത്തെ ഇന്ത്യക്കാരനാണെന്നും രാജ്യത്തെ ഈ മേഖലയിലെ ആദ്യത്തെ പ്രൊഫസറാണെന്നും റിപ്പോർട്ടുണ്ട്. ചെന്നൈ ഗവൺമെന്റ് ഹോസ്പിറ്റലിൽ ജോലി ചെയ്തിരുന്ന സമയത്ത്, വയോജന ആരോഗ്യ സംരക്ഷണത്തിനായി ഒരു ഔട്ട് പേഷ്യന്റ് സെന്റർ സ്ഥാപിക്കുന്നതിൽ അദ്ദേഹം വിജയിച്ചു. ചെന്നൈയിലെ മദ്രാസ് മെഡിക്കൽ കോളേജിൽ പ്രൊഫസറായിരിക്കെ ജെറിയാട്രിക് മെഡിസിനിൽ പോസ്റ്റ് ഗ്രാജുവേറ്റ് കോഴ്‌സ് (എംഡി) ആരംഭിച്ചതിന്റെ ബഹുമതിയും അദ്ദേഹത്തിനുണ്ട്.
സർക്കാർ സർവീസിൽ നിന്ന് വിരമിച്ച നടരാജൻ, ചെന്നൈ ആസ്ഥാനമായുള്ള സർക്കാറിതര സംഘടനയായ, പ്രായമായ പൗരന്മാരുടെ ക്ഷേമത്തിനായി പ്രവർത്തിക്കുന്ന മുതിർന്ന പൗരന്മാർ അംഗമായുള്ള ഒരു ബ്യൂറോയിൽ ചേരുകയും അതിന്റെ നിലവിലെ ചെയർമാൻ ആവുകയും ചെയ്തു. ഫോറത്തിന്റെ ആഭിമുഖ്യത്തിൽ നിരവധി പ്രോഗ്രാമുകൾ രൂപീകരിക്കുന്നതിൽ അദ്ദേഹം സംഭാവന നൽകിയിട്ടുണ്ട്. അദിപരാശക്തി ക്ലിനിക്, കീഴ്പാക്കത്തെ ഫ്ലവേഴ്സ് റോഡിലെ ഒരു മെമ്മറി ക്ലിനിക്ക് അത്തരമൊരു സംരംഭമാണ്. ചെന്നൈയിലെ ഇത്തരത്തിലുള്ള ആദ്യത്തെ ക്ലിനിക്കാണ് ഇത്. 50 വയസ്സിനു മുകളിലുള്ള ആളുകളുടെ ഓർമ്മ നഷ്ടപ്പെടുന്നതുമായി ബന്ധപ്പെട്ട പ്രശ്നങ്ങൾ തിരിച്ചറിയുന്നതിനും മെഡിക്കൽ, വാർദ്ധക്യപ്രശ്‌നങ്ങളെ വേർതിരിച്ച് വേർതിരിക്കുന്നതിനും മാപ്പിംഗ് ചെയ്യുന്നതിനുമായി ഇതു പ്രവർത്തിക്കുന്നു. ചെന്നൈക്ക് ചുറ്റുമുള്ള വിവിധ ഗ്രാമങ്ങളിൽ ക്ലിനിക്ക് ആഴ്ചതോറും സൗജന്യ കൺസൾട്ടേഷനുകൾ നടത്തുന്നു.
നടരാജന്റെ മാർഗനിർദേശപ്രകാരം ബ്യൂറോ മറ്റൊരു സംരംഭം ആരംഭിച്ചു, ജെറിയാട്രിക് ഹൗസ്‌കോൾ പ്രോഗ്രാം, വീട്ടു കോളുകൾ, അക്കാദമിക് വിദഗ്ധരുമായുള്ള ബന്ധം, ലാബ് സേവനം, നഴ്സിംഗ് സേവനം, സർട്ടിഫിക്കറ്റുകൾ നൽകൽ എന്നിവ ഉൾക്കൊള്ളുന്ന സമഗ്രമായ ജെറിയാട്രിക് കെയർ പ്രോഗ്രാം. 70 വയസ്സിനു മുകളിലുള്ളവർക്ക് ഈ സേവനം തുറന്നുകൊടുത്തിട്ടുണ്ട്, കൂടാതെ 60 വയസ്സിനു മുകളിലുള്ളവർക്ക് നിയന്ത്രിത ചലനശേഷി നേരിടുന്നുണ്ടെങ്കിൽ അവരെ പാർപ്പിക്കും. മധുര, തിരുച്ചി തുടങ്ങിയ നഗരങ്ങളിലേക്ക് സേവനങ്ങളുടെ വ്യാപനം വിപുലീകരിക്കാനാണ് പദ്ധതി.
നടരാജൻ സീനിയർ ഇൻഡ്യൻ പ്രായമായ പൗരന്മാർക്ക് വിവരവും മാർഗനിർദേശ സേവനങ്ങളും നൽകാൻ ശ്രമിക്കുന്ന ഒരു വെബ് പോർട്ടൽ, അവരുടെ വിവര വിഭാഗത്തിന്റെ ചീഫ് കൺസൾട്ടന്റായി പ്രവർത്തിക്കുന്നു. ലിങ്ക് ഏജ് എന്ന പേരിൽ പ്രായമായവർക്കായി ഒരു ജേണൽ സ്ഥാപിക്കുന്നതിലും അദ്ദേഹത്തിന്റെ ശ്രമങ്ങൾ റിപ്പോർട്ട് ചെയ്യപ്പെടുന്നു. 1981 ൽ സീനിയർ സിറ്റിസൺസ് എന്ന ഡോക്യുമെന്ററി നിർമ്മിക്കാൻ അദ്ദേഹം സഹായിച്ചിട്ടുണ്ട്, ഇത് ഫിലിംസ് ഡിവിഷൻ ഓഫ് ഇന്ത്യ, ഇന്ത്യാ ഗവൺമെന്റിന്റെ ഉടമസ്ഥതയിലുള്ള ഒരു പ്രൊഡക്ഷൻ ഹൗസ് ആണ്, കൂടാതെ തന്റെ കാഴ്ചപ്പാടുകൾ പ്രചരിപ്പിക്കുന്നതിനായി റ്റ്വിലൈറ്റ് ഇയേഴ്സ് എന്ന ടെലിഫിലിമിൽ ഫീച്ചർ ചെയ്തിട്ടുണ്ട് സാമൂഹ്യനീതി, ശാക്തീകരണ മന്ത്രാലയത്തിന് കീഴിൽ പ്രവർത്തിക്കുന്ന ഇന്ത്യാ ഗവൺമെന്റ് ഏജൻസിയായ് നാഷണൽ കൗൺസിൽ ഓൺ ഏജിംഗ് ആന്റ് ഓൾഡർ പേഴ്‌സൺസിലെ (എൻ‌സി‌ഒ‌പി) അംഗമെന്ന നിലയിൽ അദ്ദേഹം പ്രവർത്തിക്കുന്നു. വയോജനങ്ങൾക്ക് ജെറിയാട്രിക് മെഡിസിൻ, ഹെൽത്ത് കെയർ എന്നീ വിഷയങ്ങളിൽ നടരാജൻ നിരവധി പുസ്തകങ്ങൾ രചിച്ചിട്ടുണ്ട്.
അവാർഡുകളും അംഗീകാരങ്ങളും
1994 ൽ ബിസി റോയ് ദേശീയ അവാർഡിന് അർഹനായി നടരാജൻ. 1997 ൽ ബ്രിട്ടീഷ് ജെറിയാട്രിക് സൊസൈറ്റി അമ്പതാം വാർഷികത്തോടനുബന്ധിച്ച് നടരാജന് ഒരു സ്വർണ്ണ മെഡൽ നൽകി. 2007 ൽ തമിഴ്‌നാട് സർക്കാർ അദ്ദേഹത്തെ മികച്ച സാമൂഹിക പ്രവർത്തകനായി തിരഞ്ഞെടുത്തു. 2009 ൽ സാമൂഹ്യ നീതിയും ശാക്തീകരണ മന്ത്രാലയത്തിൽ നിന്നും 2010 ൽ തമിഴ്നാട് ഡോ എം ജി മെഡിക്കൽ യൂണിവേഴ്സിറ്റിയിൽ നിന്നും അദ്ദേഹത്തിന് ആജീവനാന്ത പുരസ്കാരങ്ങൾ ലഭിച്ചു. 2012-ൽ, ഇന്ത്യാ ഗവൺമെന്റ് നടരാജന് പത്മശ്രീ നൽകി.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ പുരുഷ സാമൂഹ്യ പ്രവർത്തകർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1939-ൽ ജനിച്ചവർ
മുംബി മൈന
ഒരു കെനിയൻ അഭിനേത്രിയാണ് മുംബി മൈന(ജനനം: 14 ജനുവരി 1985). മാലി എന്ന സോപ്പ് ഓപ്പറയിലെ അഭിനയത്തിലൂടെ അറിയപ്പെടുന്നു.
2009 മുതൽ പ്രാദേശിക, അന്തർദേശീയ സിനിമകളിൽ അഭിനയിച്ച അഭിനേതാവും നർത്തകിയുമാണ്.
നെറ്റ്ഫ്ലിക്സ് സയൻസ് ഫിക്ഷൻ ഷോ സെൻസ് 8 ലെ സാകിയ എന്ന കഥാപാത്രത്തിലൂടെയാണ് മുംബി അറിയപ്പെടുന്നത്. 2009-ൽ തന്റെ ആദ്യ നാടകം നേടിയ ശേഷം, "അൺസീൻ അൺസംഗ് അൺഫോർഗട്ടൺ" എന്ന സിനിമയിൽ റിസിക്കിയായി അഭിനയിച്ചു. കൂടാതെ മികച്ച സഹനടിക്കുള്ള ആദ്യ കലാശ അവാർഡ് നേടി.
അവാർഡ് നേടിയ എൻടിവി ഷോ മാലി (2011-2013) വഴി മുംബി ഒരു വീട്ടുപേരായി മാറുകയും മികച്ച സഹനടിക്കുള്ള കലാഷ നോമിനേഷനുകൾ നേടുകയും ചെയ്തു.
DSTVs ആഫ്രിക്ക മാജിക് ഒറിജിനൽ സിനിമകൾ ഉൾപ്പെടെയുള്ള മറ്റ് സിനിമകളിൽ അവർ അഭിനയിച്ചിട്ടുണ്ട്. 29, ടെറ ഫിർമ, ബീയിംഗ് ഓട്ടി, ലവേഴ്സ് റാൻസം, റൺവേ ഗ്രൂം എന്നിവ.
കരിയർ
2008ൽ അൺസീൻ, അൺസങ്, അൺഫോർഗട്ടൺ എന്നീ ചിത്രങ്ങളിൽ റിസിക്കിയായി അഭിനയിച്ചതോടെയാണ് മുംബി മൈന വിനോദലോകത്ത് അരങ്ങേറ്റം കുറിച്ചത്. ബെന്റ ഒച്ചെങ്, നൈസ് ഗിതിൻജി എന്നിവർക്കൊപ്പമാണ് അവർ പ്രത്യക്ഷപ്പെട്ടത്. കഥ പ്രധാനമായും HIV/AIDS-നെ കേന്ദ്രീകരിച്ചായിരുന്നു. 2011-ൽ, കെനിയൻ സോപ്പ് ഓപ്പറയായ മാലിയിലെ പ്രധാന കഥാപാത്രങ്ങളിൽ ഒരാളായി അവർ തിരഞ്ഞെടുക്കപ്പെട്ടു. 2011 നവംബറിൽ, ഷട്ടേർഡ് എന്ന സിനിമയിൽ റീത്ത ഡൊമിനിക്, റോബർട്ട് ബുറാലെ എന്നിവരുമായി അവർ ക്രെഡിറ്റുകൾ പങ്കിട്ടു. 2015-ന്റെ തുടക്കത്തിൽ, ഹൗ ടു ഫൈൻഡ് എ ഹസ്ബൻഡ് എന്ന ടെലിവിഷൻ പരമ്പരയിൽ അവർ അഭിനയിച്ചു. അബിഗെയ്‌ലിനും കരോളിനുമൊപ്പം ചങ്ങാതിയായ ജാക്കിയായി അവർ അഭിനയിക്കുന്നു. അവർ ലിസ് നജാഗ, സാറാ ഹസ്സൻ എന്നിവർക്കൊപ്പം പ്രവർത്തിക്കുന്നു
അവലംബം
Kati Kati’: Film Review | AFI Fest 2016
പുറംകണ്ണികൾ
വർഗ്ഗം:1985-ൽ ജനിച്ചവർ വർഗ്ഗം:കെനിയൻ ചലച്ചിത്രനടിമാർ
കേരളത്തിലെ ഹനഫികൾ
സുന്നി ഇസ്ലാമിലെ നാലുമതവിഭാഗങ്ങളിൽ ഒന്നാണ് ഹനഫി (The Hanafi (Arabic: حنفي‎‎ Ḥanafī)). Abū Ḥanīfa an-Nu‘man ibn Thābit (d. 767)യുടെ പേരിൽ ആണ് ഇത് അറിയപ്പെടുന്നത്. മ്റ്റു മൂന്നെണ്ണം Maliki, Shafi'i and Hanbali എന്നിവയാണ്. കേരളത്തിൽ, കാസറഗോഡ് ജില്ലയിലെ തീരപ്രദേശത്ത് ഇവർ വസിക്കുന്നുണ്ട്. . ഉപ്പളയിലാണു് ഇവർ കൂടുതലായും താമസിക്കുന്നത്.
കേറളത്തിലെ ഹനഫികളുടെ ചരിത്രം
തുർക്കിയിൽ നിന്നും 1875 മുതൽ ഉപ്പളയിൽ കുടിയേറിപ്പാർത്തവരാണ് ഹനഫികൾ, ടിപ്പുവിന്റെ പടയോട്ടക്കാലത്ത് പടയാളികളായി എത്തിയ ഇവർ ടിപ്പുവിന്റെ അനുതിയോടെ ഇവിടെ താമസിച്ചു തുടങ്ങി.
തൊഴിൽ
കൃഷിയും കപ്പഷ ജോലിയുമാണ് ഹനഫികളുടെ പ്രധാന വരുമാനമാർഗ്ഗം
സംസ്കാരം
പൊതുവെ ശാന്തരും ദാനശിലരുമാണിവർ. ഇസ്ലാം മത വിശാവസികളായ ഇവർ ആചാരങ്ങൾ പാലികുന്നതിൽ ഏറെ ശ്രദ്ധകൊടുകുന്നു
കിറ്റിക്മിയോട്ട് മേഖല
കിറ്റിക്മിയോട്ട് മേഖല കാനഡയിലെ നുനാവട്ടിലെ ഒരു ഭരണ പ്രദേശമാണ്. വിക്ടോറിയ ദ്വീപിന്റെ തെക്കും കിഴക്കും ഭാഗങ്ങളും ബൂത്തിയ പെനിൻസുല വരെയുള്ള പ്രധാന കരയുടെ പാർശ്വസ്ഥമായ ഭാഗവും കിംഗ് വില്യം ദ്വീപും പ്രിൻസ് ഓഫ് വെയിൽസ് ദ്വീപിന്റെ തെക്കൻ ഭാഗവും ഇതിൽ ഉൾപ്പെടുന്നു. പ്രാദേശിക കേന്ദ്രം കേംബ്രിഡ്ജ് ബേ ആണ് (ജനസംഖ്യ 1,766).
കല്ല്യാശ്ശേരി ബ്ലോക്ക് പഞ്ചായത്ത്
കണ്ണൂർ ജില്ലയിലെ കണ്ണൂർ, പയ്യന്നൂർ താലൂക്കുകളിലായി സ്ഥിതിചെയ്യുന്ന ഒരു ബ്ലോക്ക് പഞ്ചായത്താണ് കല്ല്യാശ്ശേരി ബ്ലോക്ക് പഞ്ചായത്ത്. 2010-ലാണ് ഈ ബ്ലോക്ക് രൂപം കൊണ്ടത്. മുമ്പുണ്ടായിരുന്ന തളിപ്പറമ്പ് ബ്ലോക്ക് പഞ്ചായത്തിന്റെ ചില ഭാഗങ്ങൾ കൂട്ടിച്ചേർത്താണ് ഈ ബ്ലോക്ക് പഞ്ചായത്ത് രൂപവത്കരിച്ചത്. ഈ ബ്ലോക്കിൽ എട്ട് ഗ്രാമപഞ്ചായത്തുകളുണ്ട്. അവ ഇതൊക്കെയാണ്:
വർഗ്ഗം:കണ്ണൂർ ജില്ലയിലെ ബ്ലോക്ക് പഞ്ചായത്തുകൾ
ഹാലെ അഫ്ഷർ, ബറോണസ് അഫ്ഷർ
ഹൗസ് ഓഫ് ലോർഡ്‌സിലെ ഒരു ബ്രിട്ടീഷ് ലൈഫ് പിയർ ആണ് ഹാലെ അഫ്ഷർ, ബറോണസ് അഫ്ഷർ, ഒബിഇ ഫാൿസ് (പേർഷ്യൻ: هاله born; ജനനം 21 മെയ് 1944)
ആദ്യകാലജീവിതം
ബറോണസ് അഫ്ഷർ ഇറാനിലെ ടെഹ്‌റാനിൽ ഒരു വിശേഷാധികാരമുള്ള കുടുംബത്തിലാണ് വളർന്നത്. 1940 കളുടെ അവസാനത്തിൽ കുടുംബം പാരീസിലേക്ക് മാറി, അവിടെ അവരുടെ പിതാവ് സർക്കാരിനെ പ്രതിനിധീകരിച്ചു.
കരിയർ
ഇംഗ്ലണ്ടിലെ യോർക്ക് യൂണിവേഴ്‌സിറ്റിയിലെ പൊളിറ്റിക്‌സ് ആന്റ് വുമൺ സ്റ്റഡീസ് പ്രൊഫസറും ഫ്രാൻസിലെ സ്‌ട്രാസ്‌ബർഗിലുള്ള റോബർട്ട് ഷുമാൻ യൂണിവേഴ്‌സിറ്റിയിലെ ഫാക്കൽറ്റെ ഇന്റർനാഷണൽ ഡി ഡ്രോയിറ്റ് കംപേ (ഇന്റർനാഷണൽ ഫാക്കൽറ്റി ഓഫ് താരതമ്യ നിയമത്തിൽ) ഇസ്‌ലാമിക് നിയമത്തിന്റെ വിസിറ്റിംഗ് പ്രൊഫസറുമാണ് അഫ്‌ഷർ. അഫ്ഷർ നിരവധി സ്ഥാപനങ്ങളിൽ സേവനമനുഷ്ഠിക്കുന്നു. പ്രത്യേകിച്ച് ബ്രിട്ടീഷ് കൗൺസിലിലും യുണൈറ്റഡ് നേഷൻസ് അസോസിയേഷനിലും, അവർ അന്താരാഷ്ട്ര സേവനങ്ങളുടെ ഓണററി പ്രസിഡന്റാണ്. 2008 സെപ്തംബറിൽ വനിതാ ദേശീയ കമ്മീഷൻ ബോർഡിലേക്ക് അവർ നിയമിതയായി. ബ്രിട്ടീഷ് സൊസൈറ്റി ഫോർ മിഡിൽ ഈസ്റ്റേൺ സ്റ്റഡീസിന്റെ ചെയർ ആയി അവർ സേവനമനുഷ്ഠിച്ചിട്ടുണ്ട്. മുസ്ലീം വനിതാ ശൃംഖലയുടെ സ്ഥാപക അംഗമാണ് അഫ്ഷർ. "സ്ത്രീകളുമായി ഇടപഴകുക", "തീവ്രവാദം ഒരുമിച്ച് തടയുക" എന്നീ വിഷയങ്ങളിൽ ഹോം ഓഫീസിന്റെ വർക്കിംഗ് ഗ്രൂപ്പുകളിൽ അവർ സേവനമനുഷ്ഠിച്ചിട്ടുണ്ട്.
2005-ലെ ജന്മദിന ബഹുമതികളിൽ ഓർഡർ ഓഫ് ദി ബ്രിട്ടീഷ് എംപയറിന്റെ ഓഫീസറായി അവർ നിയമിതയായി. 2007 ഒക്‌ടോബർ 18-ന് അവരെ ഒരു ബറോണസ് ആക്കുമെന്നും ഹൗസ് ഓഫ് ലോർഡ്‌സിൽ ക്രോസ്-ബെഞ്ച് ലൈഫ് പിയർ ആയി ചേരുമെന്നും പ്രഖ്യാപിച്ചു. 2007 ഡിസംബർ 11-ന് നോർത്ത് യോർക്ക്ഷെയർ കൗണ്ടിയിലെ ഹെസ്ലിംഗ്ടണിലെ ബറോണസ് അഫ്ഷർ എന്ന പേരിൽ അവളെ ഹൗസ് ഓഫ് ലോർഡ്സിൽ ഔദ്യോഗികമായി അവതരിപ്പിച്ചു.
ബഹുമതികൾ
2011 ൽ ബറോണസ് അഫ്ഷറിന് എസെക്സ് സർവകലാശാലയിൽ നിന്ന് ഓണററി ഡോക്ടറേറ്റ് ലഭിച്ചു.
2013 ജനുവരിയിൽ ബ്രിട്ടീഷ് മുസ്‌ലിം അവാർഡിൽ ബറോണസ് അഫ്ഷറിനെ സർവീസസ് ടു എഡ്യൂക്കേഷൻ അവാർഡിന് നാമനിർദേശം ചെയ്തു. .
2017 ൽ ബ്രാഡ്‌ഫോർഡ് സർവകലാശാലയിൽ നിന്ന് ബറോണസ് അഫ്ഷറിന് ഓണററി ഡോക്ടറേറ്റ് ലഭിച്ചു.
മഞ്ഞവരയൻ സിസിലിയൻ
മഞ്ഞവരയൻ സിസിലിയൻ - yellow-striped caecilian or Beddome's caecilian, എന്നീ പേരുകളിൽ അറിയപ്പെടുന്ന സിസിലിയൻ വർഗ്ഗത്തിൽ പെടുന്ന ജീവിയാണ്. ഇവ പശ്ചിമ ഘട്ടത്തിലെ ഒരു തദ്ദേശീയ ജീവി വർഗ്ഗമാണ്. ശരീരം വയലറ്റ് ബ്രൌൺ നിറത്തിലാണ്. തലമുതൽ വാലറ്റം വരെ ഒരു ചെറിയ മഞ്ഞനാട പോലെയുള്ള വര കാണാവുന്നതാണ്. കഴുത്തിനു സമീപത്ത് എത്തുമ്പോൾ ഈ മഞ്ഞ വര കൂടുതൽ വീതിയുള്ളതായി കാണാം. കീഴ്ത്താടിയും മേൽചുണ്ടും മഞ്ഞ നിറത്തിലാണ്. കണ്ണുകൾ വ്യക്തമായി കാണാം. സ്പർശനി ചുണ്ടുകൾക്ക് സമീപത്താണ്.
അവലംബം
വർഗ്ഗം:സിസിലിയനുകൾ വർഗ്ഗം:ഉഭയജീവികൾ വർഗ്ഗം:പശ്ചിമഘട്ടതദ്ദേശവാസിയായ ജീവികൾ
മലയാളഭാഷയുടെ ആറു നയങ്ങൾ
മലയാളഭാഷയെ തമിഴിൽ നിന്ന് വ്യത്യസ്തമാക്കുന്ന പൊതു നിയമങ്ങളാണ് ആറു നയങ്ങളെന്നറിയപ്പെടുന്നത്. തമിഴിന് പന്ത്രണ്ടു നാടുകളിലായി ദേശഭേദങ്ങൾ ഉണ്ടായിരുന്നു. മധുര ജില്ലയിൽ നിലനിന്നുരുന്ന ഭാഷയ്ക്ക് ചെന്തമിഴ് എന്നും, കുട്ടം, കുടം, കർക്കാ, വേൺ, പൂഴി എന്നിങ്ങനെ പന്ത്രണ്ട് ദേശങ്ങളിൽ കേരളത്തിൽ ഉൾപ്പെട്ട അഞ്ചെണ്ണത്തിൽ കൊടുംതമിഴു എന്ന വകഭേദവും ഉണ്ടായി.
എന്നാൽ ദേശ്യഭേദങ്ങൾ കൊണ്ട് മാത്രം ഭാഷാ ഭേദം കല്പിക്കുന്നതിൽ ന്യായമില്ല എന്ന് മാത്രമല്ല ആ ഭേദങ്ങൾക്കപ്പുറം പതിപ്പറ്റു പോലുള്ള കൃതികൾ ഇന്നും തമിഴ് ഗ്രന്ഥങ്ങളായി തന്നെ ഗണിക്കപ്പെടുന്നു. ഇക്കാരണങ്ങളാൽ മലയാളഭാഷയെ തമിഴിൽ നിന്ന് വ്യത്യസ്തമാക്കുന്ന പൊതു നിയമങ്ങളാണ് ആറു നയങ്ങളായി വേർ തിരിച്ചു കാണിക്കുന്നത്.
താഴെ പറയുന്നതാണ് എ.ആർ. രാജരാജവർമ്മ ആറു നയങ്ങൾ ആയി അവതരിപ്പിച്ചിരിക്കുന്നത്
പുരുഷഭേദനിരാസം
തമിഴിൽ കാലവാചകങ്ങളായ ആഖ്യാതങ്ങളോടു കൂടി, കർത്താവിനോടുള്ള പൊരുത്തത്തിനു വേണ്ടി ലിംഗം, പുരുഷൻ, വചനം എന്നിവയെക്കുറിക്കുന്ന പ്രത്യയം ചേർക്കാറുണ്ട്. മലയാളഭാഷ ഇതെല്ലാം ഒന്നോടെ ഉപേക്ഷിച്ചു. ഇതിനെയാണു പുരുഷഭേദനിരാസം എന്നു പറയുന്നത്.
ഖിലോപസംഗ്രഹം
ഖിലമെന്നാൽ അപ്രയുക്തം എന്നർത്ഥം. ഒരുകാലത്ത് ഭാഷയിൽ പ്രയോഗത്തിൽ ഉണ്ടായിരുന്നതും കാലക്രമേണ അപ്രയുക്തമായതുമായ പ്രകൃതികളെയും പ്രത്യയങ്ങളെയും നിലനിർത്തുന്നു എന്ന അർത്ഥത്തിലാണ് എ. ആർ ഖിലോപസംഗ്രഹം എന്ന നയം അവതരിപ്പിച്ചിരിക്കുന്നത്.
അംഗഭംഗം
തമിഴിലെ ഉദ്ദേശിക, സംബന്ധിക പദങ്ങൾക്ക് അംഗഭംഗം സംഭവിച്ച് മലയാള വാക്കുകളായി പരിണമിച്ചു.
വർഗ്ഗം:വ്യാകരണം
റെബേക്ക ക്രംപ്ലർ
ജീവിത രേഖ
1831 ന് ഡെലവെർ സംസ്ഥാനത്തിലാണ് റെബേക്ക ജനിച്ചത്. രോഗബാധിതരായ അയൽവാസികളെ  പരിചരിക്കുമായിരുന്ന ഒരു അമ്മായിയുടെ കൂടെയാണ് അവൾ വളർന്നത്. സ്കൂളിൽ പഠിക്കുമ്പോൾ ഗണിതത്തിൽ പ്രാഗൽഭ്യം തെളിയിച്ചിരുന്നു.
അമേരിക്കൻ അഭ്യന്തര യുദ്ധത്തിനു മുമ്പ് കറുത്ത വർഗ്ഗക്കാർക്ക് വൈദ്യ ചികിൽസ എന്നത് അചിന്തനീയമായിരുന്നു. 1852ൽ മസാചുസെറ്റ്സിലേക്ക് താമസം മാറിയ റെബേക്ക വ്യാറ്റ് ലീയെ (Wyatt Lee) വിവാഹം കഴിച്ചു. അതിനു ശേഷം എട്ട് വർഷം നഴ്സ് ആയി ജോലി ചെയ്തിരുന്നു.
കറുത്ത വർഗ്ഗക്കാരായ പുരുഷന്മാർ തന്നെ മെഡിക്കൽ കോളേജിൽ ചേരുന്നത് അത്യപൂർവ്വമായിരുന്ന ഒരു കാലത്താണ് 1860ൽ ആഫ്രിക്കൻ വംശജയായ റെബേക്ക വൈദ്യ പഠനത്തിനു മുതിരുന്നത്. വെള്ളകാരായ സ്തീകൾ പോലും വൈദ്യ പഠനത്തിനിറങ്ങുന്നത് അക്കാലത്ത് ആരംഭിച്ചിട്ടേയുണ്ടായിരുന്നുള്ളൂ. വൈദ്യശാസ്ത്ര വിദ്യാർത്ഥിനിയായിരിക്കേ തന്നെ ഭർത്താവ് വ്യാറ്റ് മരണപ്പെട്ടു. അമേരിക്കൻ അഭ്യന്തരയുദ്ധം മൂലം പഠനത്തിന്  ഭംഗം നേരിട്ടു. പഠനം പുനരാരംഭിച്ചപ്പോൾ സാമ്പത്തിക ക്ലേശങ്ങൾ നേരിട്ടെങ്കിലും സ്കോളർഷിപ്പും പരസഹായങ്ങളും കൊണ്ട് വൈദ്യശാസ്ത്ര ബിരുദം പൂർത്തിയാക്കി.
1864ൽ ബിരുദം നേടുമ്പോൾ രാജ്യത്തെ ആദ്യ ആഫ്രിക്കൻ വനിത ഡോക്ടറാവുകയായിരുന്നു റെബേക്ക. New England Female Medical College ൽ നിന്നും നേടിയ ബിരുദം. ആ സ്ഥാപനം പിൽക്കാലത്ത് Boston University ൽ ലയിച്ചതിനാൽ NEFMC യിലെ ഏക വനിത ആഫ്രിക്കൻ ഡോക്ടർ എന്ന ഖ്യാതി ഇന്നും റെബേക്കയുടെ പേരിലാണ്..
വൈദ്യശാസ്ത്രാഭ്യാസം
ബോസ്റ്റണിലാണ് റെബേക്ക പ്രാക്ടീസ് ആരംഭിച്ചത്    ദരിദ്രരായ വനിതകളേയും കുട്ടികളെയുമായിരുന്നു പ്രധാനമായും ചികിൽസിച്ചിരുന്നത്.1865ൽ  Arthur Crumpler,  എന്ന വിമോചിത അടിമയെ വിവാഹം കഴിച്ചു. യുദ്ധാനന്തരം വെർജീനിയയിലേക്ക് മാറി. ഗർഭ/പ്രസവ സംബന്ധമായ രോഗങ്ങൾ ധാരാളമായി കാണാനും ഇടപെടാനുമുള്ള അവസരങ്ങളാണ് പിന്നീട് ഉണ്ടായത്. അതോടൊപ്പം അതി കഠിനമായ വിവേചനത്തിനും മാനസിക പീഡനങ്ങൾക്കും റെബേക്ക വിധേയയായി.. സ്ത്രീയായതു കൊണ്ടും ആഫ്രിക്കൻ വംശജ ആയതുകൊണ്ടും പേരിനു പിന്നിലുള്ള MD ബിരുദം Mulee Driver (കഴുത പാലിക) എന്നു വരെ ആക്ഷേപിക്കപ്പെടുന്നതിന് കാരണമായി.
ക്രംപ്ലർ പിന്നീട് ബോസ്റ്റണിലെ 67 ജോയ് സ്ട്രീറ്റിലേക്ക് മാറി, പ്രധാനമായും ആഫ്രിക്കൻ-അമേരിക്കൻ കമ്മ്യൂണിറ്റി സ്ട്രീറ്റ് ബീക്കൺ ഹില്ലിൽ. മാതാപിതാക്കളുടെ പണം നൽകാനുള്ള കഴിവിൽ വലിയ ആശങ്കയില്ലാതെ അവൾ വൈദ്യശാസ്ത്രം പരിശീലിക്കുകയും കുട്ടികളെ ചികിത്സിക്കുകയും ചെയ്തു. ബോസ്റ്റൺ വിമൻസ് ഹെറിറ്റേജ് ട്രെയിലിലായിരുന്നു അവളുടെ വീട്.
References
വർഗ്ഗം:1895-ൽ മരിച്ചവർ വർഗ്ഗം:1831-ൽ ജനിച്ചവർ
സഹാനുഭൂതി
പകരം=A small child hugs an older, injured child|ലഘുചിത്രം|വേദനിക്കുന്ന ഒരാളെ കെട്ടിപ്പിടിക്കുന്നത് സഹാനുഭൂതിയുടെ സൂചനയാണ്.|224x224ബിന്ദു
മറ്റൊരു വ്യക്തിയുടെയോ മൃഗത്തിന്റെയോ സാങ്കൽപ്പിക കഥാപാത്രത്തിന്റെയോ ചിന്തകളും വികാരങ്ങളും തിരിച്ചറിയാനും മനസ്സിലാക്കാനും പങ്കിടാനുമുള്ള കഴിവാണ് സഹാനുഭൂതി. ഇത് വൈകാരിക ബുദ്ധിയുടെ ഒരു പ്രധാന ഘടകമാണ്. അനുകമ്പ അനുഭവിക്കുന്നതിന് മുമ്പ് ഒരാൾക്ക് ഒരു നിശ്ചിത അളവിലുള്ള സഹാനുഭൂതി ആവശ്യമായി വന്നേക്കാം. സഹാനുഭൂതിക്ക് വ്യത്യസ്തമായ നിർവചനങ്ങലുണ്ട്. സഹാനുഭൂതിയുടെ നിർവചനങ്ങൾ സാമൂഹികവും വൈജ്ഞാനികവും വൈകാരികവുമായ പ്രക്രിയകളുടെ വിശാലമായ ശ്രേണി ഉൾക്കൊള്ളുന്നു. സഹാനുഭൂതി വളർത്തിയെടുക്കുന്നത് ബന്ധങ്ങൾ സ്ഥാപിക്കുന്നതിനും അനുകമ്പയോടെ പെരുമാറുന്നതിനും അത്യന്താപേക്ഷിതമാണ്. മറ്റുള്ളവരുമായി സഹകരിക്കാനും സൗഹൃദം കെട്ടിപ്പടുക്കാനും ധാർമ്മിക തീരുമാനങ്ങൾ എടുക്കാനും മറ്റുള്ളവരെ ഉപദ്രവിക്കുന്നത് കാണുമ്പോൾ ഇടപെടാനും സഹാനുഭൂതി സഹായിക്കുന്നു.
മനുഷ്യർ ശൈശവാവസ്ഥയിൽ സഹാനുഭൂതിയുടെ ലക്ഷണങ്ങൾ കാണിക്കാൻ തുടങ്ങുന്നു. ഈ സ്വഭാവം ബാല്യത്തിലും കൗമാരത്തിലും സ്ഥിരമായി വികസിക്കുന്നു. മൃഗങ്ങളുടെ പെരുമാറ്റത്തിലും ന്യൂറോ സയൻസിലും നടത്തിയ പഠനങ്ങൾ സൂചിപ്പിക്കുന്നത് സഹാനുഭൂതി മനുഷ്യരിൽ മാത്രമായി പരിമിതപ്പെടുത്തിയിട്ടില്ല എന്നാണ് (എന്നിരുന്നാലും അത്തരം ഗവേഷണത്തിന്റെ വ്യാഖ്യാനം ഭാഗികമായി സഹാനുഭൂതിയുടെ ഗവേഷകർ എത്രത്തോളം വിപുലമായ നിർവചനം സ്വീകരിക്കുന്നു എന്നതിനെ ആശ്രയിച്ചിരിക്കുന്നു). അതിൽ ഒരാളുടെ സ്വന്തം കാഴ്ചപ്പാടിനുപകരം മറ്റൊരു വ്യക്തിയുടെ കാഴ്ചപ്പാട് അനുഭവിക്കുകയും നിർബന്ധിതരാകുന്നതിനുപകരം ഉള്ളിൽ നിന്ന് വരുന്ന സാമൂഹിക അല്ലെങ്കിൽ സഹായ സ്വഭാവങ്ങൾ പ്രാപ്തമാക്കുകയും ചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:നീതിശാസ്ത്രം വർഗ്ഗം:വികാരങ്ങൾ
രമാദേവി ചൗധരി
ഒരു ഇന്ത്യൻ സ്വാതന്ത്ര്യസമര സേനാനിയും, സാമൂഹ്യ പ്രവർത്തകയും, ഒരു സാമൂഹിക പരിഷ്കർത്താവുമായിരുന്നു രമാദേവി ചൗധരി (ഇംഗ്ലീഷ്: Rama Devi, (ഒറിയ: ରମାଦେବୀ ଚୌଧୁରୀ). ഒറീസ്സക്കാർ മാ (അമ്മ) എന്നാണ് ഇവരെ വിളിക്കുന്നത്.
സ്മാരകം
ഭുവനേശ്വറിലെ രമാദേവി വിമൺ സർവ്വകലാശാലയ്ക്ക്   ആ പേരു വന്നത് രമാദേവി ചൗധരിയുടെ സ്മരണാർത്ഥമാണ്.
മരണം
1985 ജൂലൈ 22 നാണ് ഇവർ മരിച്ചത്.
പുറത്തേക്കുള്ള കണ്ണികൾ
വർഗ്ഗം:1889-ൽ ജനിച്ചവർ വർഗ്ഗം:1985-ൽ മരിച്ചവർ വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ വർഗ്ഗം:ഇന്ത്യയിലെ വനിതാ സാമൂഹിക പ്രവർത്തകർ വർഗ്ഗം:ഇന്ത്യയിലെ അടിയന്തരാവസ്ഥയിൽ തടവിലാക്കപ്പെട്ടവർ വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
ഖോർഫക്കാൻ
ഖോർ ഫക്കൻ ( خَوْر فَكَّان    ) യുണൈറ്റഡ് അറബ് എമിറേറ്റ്‌സിന്റെ (യുഎഇ) കിഴക്കൻ തീരത്ത് ഒമാൻ ഉൾക്കടലിന് അഭിമുഖമായി സ്ഥിതി ചെയ്യുന്ന ഷാർജ എമിറേറ്റിന്റെ ഒരു നഗരവും എക്‌സ്‌ക്ലേവുമാണ്. അതായത്, ഖോർഫക്കാൻ ഭൂമിശാസ്ത്രപരമായി ഫുജൈറ എമിറേറ്റിനാൽ ചുറ്റപ്പെട്ടിരിക്കുന്നു. ഫുജൈറ സിറ്റി കഴിഞ്ഞാൽ കിഴക്കൻ തീരത്തെ രണ്ടാമത്തെ വലിയ നഗരം ആയ ഖോർഫക്കാൻ, "രണ്ട് താടിയെല്ലുകളുടെ അരുവി" എന്നർത്ഥം വരുന്ന ഖോർ ഫക്കൻ ഉൾക്കടൽ തീരത്താണ് സ്ഥിതി ചെയ്യുന്നത്. ഖോർഫക്കാൻ കണ്ടെയ്‌നർ ടെർമിനലിന്റെ ആസ്ഥാനമാണിവിടം. മേഖലയിലെ ഏക സ്വാഭാവിക ആഴക്കടൽ തുറമുഖവും യുഎഇയിലെ പ്രധാന കണ്ടെയ്‌നർ തുറമുഖങ്ങളിലൊന്നും ആയ ഖോർ ഫക്കാൻ തുറമുഖം ഷാർജയുടെ കിഴക്കൻ കടൽത്തീരത്തെ അഭിമുഖീകരിക്കുന്നു. ഇത് ഏഷ്യയുമായും ഫാർ ഈസ്റ്റുമായും ബന്ധം വിപുലീകരിക്കുന്നു. ഷാർജ എമിറേറ്റിന്റെ മൂന്ന് തുറമുഖങ്ങളിൽ ഒന്നാണ് ഈ തുറമുഖം.
വെളുത്ത മണൽ ബീച്ചുകളും പവിഴപ്പുറ്റുകളും കാരണം നിരവധി സമുദ്രജീവി പ്രേമികളെ ആകർഷിക്കുന്നതിനാൽ ആഭ്യന്തര വിനോദസഞ്ചാരികൾക്കിടയിൽ ഖോർഫക്കാൻ ഒരു ജനപ്രിയ സ്ഥലമാണ്. ഖോർഫക്കാൻ ബീച്ച് പട്ടണത്തിന്റെ മധ്യഭാഗത്തായി സ്ഥിതിചെയ്യുന്നു. യുഎഇയുടെ കിഴക്കൻ തീരത്ത്, ഷുമൈലിയ പർവതനിരകൾക്കും അറബിക്കടലിനും ഇടയിലാണ് ഖോർഫക്കാൻ സ്ഥിതി ചെയ്യുന്നത്. ഖോർ ഫക്കാന്റെ ഉൾക്കടൽ വടക്കുകിഴക്ക് അഭിമുഖമായാണ്. കണ്ടെയ്നർ കപ്പലുകൾക്കുള്ള ഒരു ജെട്ടി സെർവിംഗ് ടെർമിനൽ ഉള്ളതുകൊണ്ട് നിലവിലുള്ള കാറ്റിൽ നിന്ന് ഖോർ ഫക്കാൻ സംരക്ഷിക്കപ്പെടുന്നു. ഖോർഫക്കാന്റെ പർവതനിരകളിലും ഷാർജ-ഖോർഫക്കാൻ ഹൈവേയ്‌ക്ക് പുറത്ത്, ഒരു ഗ്രാമത്തിന് മുകളിൽ നിർമ്മിച്ചതായി കരുതപ്പെടുന്ന രിഫൈസ അണക്കെട്ട് സ്ഥിതിചെയ്യുന്നു. അവിടെ വെള്ളം വളരെ ശാന്തമായിരിക്കുമ്പോൾ, പഴയ വീടുകളുടെ മുകൾഭാഗം ദൃശ്യമാകും. 10,684 ചതുരശ്ര മീറ്റർ വിസ്തൃതിയിലാണ് അൽ റിഫൈസ അണക്കെട്ടിന്റെ വികാസം.
ചരിത്രം
ഇടത്ത്‌|ലഘുചിത്രം| 1635-ൽ പോർച്ചുഗീസ് കോട്ടയായ ഖോർ ഫക്കാന്റെ പെയിന്റിംഗ്. ഖോർഫക്കാനിൽ മനുഷ്യവാസത്തിന്റെ നീണ്ട ചരിത്രമുണ്ട്. ബിസി മൂന്നാം സഹസ്രാബ്ദം മുതൽ ഒന്നാം സഹസ്രാബ്ദം വരെയുള്ള ടെൽ അബ്രാക്കിൽ കണ്ടെത്തിയതിന് സമാനമായി അരീഷ് എന്നറിയപ്പെടുന്ന പരമ്പരാഗത ബരാസ്തി കുടിലുകൾക്ക് തടികൊണ്ടുള്ള മുകൾത്തട്ടിൽ നിന്ന് പോസ്റ്റ് ദ്വാരങ്ങൾക്ക് തെളിവുകളുണ്ട്. ഷാർജ പുരാവസ്തു മ്യൂസിയത്തിൽ നിന്നുള്ള ഒരു സംഘം നടത്തിയ ഖനനത്തിൽ 34 ശവകുടീരങ്ങളും ബിസി രണ്ടാം സഹസ്രാബ്ദത്തിന്റെ ആദ്യ-മധ്യ കാലഘട്ടത്തിൽ ഉൾപ്പെട്ട ഒരു വാസസ്ഥലം കണ്ടെത്തി. തുറമുഖത്തിന് അഭിമുഖമായുള്ള പാറക്കെട്ടുകളിൽ ഇവ കൂട്ടമായി കിടക്കുന്നതായാണ് കാണപ്പെട്ടത്.
1500-നടുത്ത്, ഡുവാർട്ടെ ബാർബോസ ഇതിനെ ഒരു ഗ്രാമമായി വിശേഷിപ്പിച്ചു, "ചുറ്റും ധാരാളം തോട്ടങ്ങളും കൃഷിയിടങ്ങളും ഉണ്ട്" എന്ന് രേഖപ്പെടുത്തി. 16-ആം നൂറ്റാണ്ടിൽ നാവിക കമാൻഡർ ജനറൽ അഫോൺസോ ഡി അൽബുക്കർക്ക് ഈ നഗരം 500 വർഷങ്ങൾക്ക് മുമ്പ് പോർച്ചുഗീസ് സാമ്രാജ്യത്തിനു വേണ്ടി പിടിച്ചെടുത്തു. ഇതിനെ കോർഫാക്കോ എന്ന് വിളിച്ചിരുന്നു.
1580-ൽ വെനീഷ്യൻ ജ്വല്ലറി ഗാസ്പാരോ ബൽബി യുണൈറ്റഡ് അറബ് എമിറേറ്റ്സിന്റെ കിഴക്കൻ തീരത്തുള്ള സ്ഥലങ്ങളുടെ പട്ടികയിൽ "ചോർഫ്" എന്ന് രേഖപ്പെടുത്തിയിട്ടുണ്ട്, ഇത് ഖോർ ഫക്കാനെ സൂചിപ്പിക്കുന്നതായി ചരിത്രകാരന്മാർ കണക്കാക്കുന്നു. പോർച്ചുഗീസുകാർ ഖോർഫക്കാനിൽ ഒരു കോട്ട പണിതു, അത് 1666-ൽ നശിച്ചു. ഡച്ച് കപ്പലായ മീർകറ്റിന്റെ ലോഗ് ബുക്കിൽ ഈ കോട്ടയെയും മറ്റൊന്നിനെയും കുറിച്ച് പരാമർശിക്കുന്നു. കടൽത്തീരത്തിനടുത്തുള്ള ഈത്തപ്പഴ ശാഖകളിൽ നിന്ന് നിർമ്മിച്ച 200 ഓളം ചെറിയ വീടുകൾ ഉള്ള "ഗോർഫകാൻ" ഒരു ചെറിയ ഉൾക്കടലിലെ ഒരു സ്ഥലമാണെന്ന് വിശേഷിപ്പിക്കുന്നു. അതിൽ വടക്കുഭാഗത്തുള്ള ഒരു ത്രികോണാകൃതിയിലുള്ള തകന്ന് കിടക്കുന്ന പോർച്ചുഗീസ് കോട്ടയെ സൂചിപ്പിക്കുന്നു - തെക്ക് വശത്ത് ഒരു കുന്നിൻ മുകളിലുള്ള പട്ടാളമോ പീരങ്കികളോ ഇല്ലാതെ തകർന്ന ഒരു കോട്ടയെക്കുറിച്ച്. ഈന്തപ്പനകൾക്ക് പുറമേ ' മീർകട്ടിന്റെ രേഖയിൽ അത്തിമരങ്ങൾ, തണ്ണിമത്തൻ, തണ്ണിമത്തൻ, മൈലാഞ്ചി എന്നിവയും പരാമർശിക്കുന്നു. ജലസേചനത്തിനായി ഉപയോഗിക്കുന്ന "നല്ലതും ശുദ്ധജലവും" ഉള്ള നിരവധി കിണറുകൾ ഉണ്ടെന്ന് അതിൽ രേഖപ്പെടുത്തിയിരിക്കുന്നു. 1623-ൽ ഒമാനി ഷെയ്ഖ് മുഹമ്മദ് സുഹാരിയുടെ നിയന്ത്രണത്തിലുള്ള പേർഷ്യൻ നാവികസേനയുടെ അധിനിവേശമാണ് കോട്ടകളുടെ നാശകരമായ അവസ്ഥയ്ക്ക് ഒരു കാരണമായി പറഞ്ഞിരിക്കുന്നത്. പോർച്ചുഗീസ് പ്രത്യാക്രമണം നേരിട്ട സുഹാരി, ഖോർഫക്കൻ ഉൾപ്പെടെയുള്ള പോർച്ചുഗീസ് കോട്ടകളിലേക്ക് പിൻവാങ്ങി. പേർഷ്യക്കാരെ പുറത്താക്കിയപ്പോൾ, പോർച്ചുഗീസ് കമാൻഡർ റൂയി ഫ്രെയർ ഖോർഫക്കാനിലെ ജനങ്ങളെ പോർച്ചുഗീസ് കിരീടത്തോട് വിശ്വസ്തരായിരിക്കാൻ പ്രേരിപ്പിക്കുകയും അവിടെ ഒരു പോർച്ചുഗീസ് കസ്റ്റംസ് ഓഫീസ് സ്ഥാപിക്കുകയും ചെയ്തു.
1737-ൽ, പോർച്ചുഗീസുകാരെ അറേബ്യയിൽ നിന്ന് പുറത്താക്കി വളരെക്കാലത്തിനുശേഷം, പേർഷ്യക്കാർ ഒമാനി ആഭ്യന്തരയുദ്ധത്തിൽ അവരുടെ ഇടപെടലിനിടെ ഡച്ചുകാരുടെ സഹായത്തോടെ 5,000 പുരുഷന്മാരും 1,580 കുതിരകളുമായി ഖോർ ഫക്കാൻ വീണ്ടും ആക്രമിച്ചു. ജർമ്മൻ സഞ്ചാരിയായ കാർസ്റ്റെൻ നീബുർ പറയുന്നത് പ്രകാരം 1765-ൽ ഖോർ ഫക്കൻ ഷാർജയിലെ ഭരണകുടുംബമായ അൽ ഖാസിമിയിലെ ഒരു ഷെയ്ഖിന്റെ കൈവശം ആയിരുന്നു. ഫ്രഞ്ച് കാർട്ടോഗ്രാഫർ റിഗോബർട്ട് ബോണിന്റെ ഏതാണ്ട് 1770-ലെ ഒരു ഭൂപടം അറേബ്യൻ പെനിൻസുലയും പേർഷ്യൻ ഗൾഫും കാണിക്കുന്നു, അതിൽ ഖോർ ഫക്കൻ ഉൾപ്പെടുന്നു.
ലോറിമർ പറയുന്നത് പ്രകാരം പത്തൊൻപതാം നൂറ്റാണ്ടിന്റെ തുടക്കത്തിൽ, ഖോർ ഫക്കാനിൽ ഏകദേശം 5,000 ഈത്തപ്പന മരങ്ങൾ ഉണ്ടായിരുന്നു. 150 ഓളം നഖ്ബിയീൻ വംശജരും അറബിവൽക്കരിക്കപ്പെട്ട പേർഷ്യക്കാരായ 800-ഓളം ആളുകളും താമസിച്ചിരുന്നതായും ലോറിമർ അഭിപ്രായപ്പെടുന്നു. അവർ കൃഷിയും മുത്തുകൾ പെറുക്കിയും ആയിരുന്നു ജീവിച്ചിരുന്നത് എന്നും രേഖപ്പെടുത്തുന്നു, പട്ടണത്തിൽ ഏഴ് കടകളുണ്ടായിരുന്നു എന്നും ലോറിമർ പറയുന്നു.
1943 ഒക്ടോബർ 16-ന് രണ്ടാം ലോകമഹായുദ്ധസമയത്ത് ജർമ്മൻ അന്തർവാഹിനി U-533 ഖോർഫക്കാൻ തീരത്ത് നിന്ന് ഏകദേശം 25 mi അകലെ മുങ്ങി. 2009ൽ മുങ്ങൽ വിദഗ്ധർ 108 m ) താഴ്ചയിൽ അതിൻ്റെ അവശിഷ്ടങ്ങൾ കണ്ടെത്തി.
തുറമുഖം
ആധുനിക ഖോർ ഫക്കാൻ കണ്ടെയ്‌നർ ടെർമിനൽ 1979-ൽ ഉദ്ഘാടനം ചെയ്യപ്പെട്ടു, ഈ പ്രദേശത്തെ ഏക പ്രകൃതിദത്ത ആഴക്കടൽ തുറമുഖവും എമിറേറ്റ്‌സിലെ കണ്ടെയ്‌നറുകൾക്കുള്ള ഏറ്റവും മികച്ച തുറമുഖങ്ങളിലൊന്നുമാണ്. 300 മില്യൺ ദിർഹത്തിന്റെ (81.75 മില്യൺ ഡോളർ) ചിലവിൽ ആണിത് വികസിപ്പിച്ചത്. 2004-ലെ കണക്കനുസരിച്ച് ഇത് 1.6 ദശലക്ഷം TEU- കൾ കൈകാര്യം ചെയ്തു.
ഈ തുറമുഖം ചൈനീസ് തീരത്ത് നിന്ന് തെക്ക് ഇന്ത്യയുടെ തെക്കേ അറ്റം വഴി മൊംബാസ വരെയും പോകുന്ന മാരിടൈം സിൽക്ക് റോഡിന്റെ ഭാഗമാണ്. അവിടെ നിന്ന് ചെങ്കടലിലൂടെ സൂയസ് കനാൽ വഴി മെഡിറ്ററേനിയനിലേക്കും അവിടെ നിന്ന് വടക്ക് അപ്പർ അഡ്രിയാറ്റിക് മേഖലയിലേക്കും, മധ്യ യൂറോപ്പ്, കിഴക്കൻ യൂറോപ്പ്, വടക്കൻ കടൽ എന്നിവയിലേക്കുള്ള റെയിൽ കണക്ഷനുള്ള ഇറ്റാലിയൻ ഹബ് ആയ ട്രിയെസ്റ്റെ വരെയും പോകുന്ന കടൽ റൂട്ടാണ് ഇവിടുന്നുള്ളത്.
ഭൂമിശാസ്ത്രവും കാലാവസ്ഥയും
ഖോർ ഫക്കാൻ യു.എ.ഇ.യുടെ കിഴക്കൻ തീരത്ത്, ഇന്ത്യൻ മഹാസമുദ്രത്തിനും ഷുമൈലിയയ്ക്കും അല്ലെങ്കിൽ പടിഞ്ഞാറൻ ഹജർ പർവതനിരകൾക്കും ഇടയിലാണ് സ്ഥിതി ചെയ്യുന്നത്. ഖോർ ഫക്കാന്റെ ഉൾക്കടൽ വടക്ക്-കിഴക്ക് അഭിമുഖമായാണ് സ്ഥിതി ചെയ്യുന്നത്. നിരവധി മുങ്ങൽ വിദഗ്ധരെ ആകർഷിക്കുന്ന മണൽ നിറഞ്ഞ ബീച്ചുകളും പവിഴപ്പുറ്റുകളും കാരണം ടൂറിസം നന്നായി വികസിപ്പിച്ചെടുത്തിട്ടുണ്ട് ഇവിടെ. ഖോർഫക്കൻ ബീച്ച് പട്ടണത്തിന്റെ മധ്യഭാഗത്തായി സ്ഥിതിചെയ്യുന്നു.
നവംബർ മുതൽ ഏപ്രിൽ വരെ ഖോർഫക്കാനിൽ പകൽസമയത്ത് വെയിലും ചൂടുമാണ്; വൈകുന്നേരങ്ങൾ തണുപ്പുള്ളതും ഈർപ്പം കുറവുമുള്ള കാലാവസ്ഥയും ആണ്. പകൽ താപനില 18 to 30 °C വരെയാണ് ജനുവരി മുതൽ മാർച്ച് വരെ മഴയും ഉഷ്ണമേഖലാ കൊടുങ്കാറ്റും പ്രതീക്ഷിക്കാം. മെയ് മുതൽ സെപ്തംബർ വരെ കാലാവസ്ഥ ചൂടാകുന്നു, ജൂലൈ, ഓഗസ്റ്റ് മാസങ്ങളിൽ ഉച്ചയ്ക്ക് ഉയർന്ന താപനില 40 °C ൽ എത്തുന്നു രാത്രികളും ചൂടാണ്, താപനില 36 °C ൽ എത്തുന്നു, ഉയർന്ന ഈർപ്പം.
ലാൻഡ്മാർക്കുകൾ
ലഘുചിത്രം| ഖോർ ഫക്കാനിലെ അൽ റാബി ഹൈക്കിംഗ് ട്രയൽ ഖോർ ഫക്കാനിൽ ഓഷ്യാനിക് ഹോട്ടൽ എന്ന ഒരു 4 സ്റ്റാർ ഹോളിഡേ ബീച്ച് റിസോർട്ട് ഉണ്ട്,. മത്സ്യം, പഴം, പച്ചക്കറി സൂക്ക് എന്നിവ കോർണിഷിന്റെ തെക്കേ അറ്റത്തും പ്രധാന ഹൈവേയ്ക്ക് സമീപവുമാണ് സ്ഥിതി ചെയ്യുന്നത്. ഷിസ് ഗ്രാമത്തിനടുത്താണ് ഒരു വിനോദ പാർക്ക് ആയ ഷീസ് പാർക്ക് ഉള്ളത്.
അലീസ
തലശ്ശേരിയിൽ വിശിഷ്യാ കണ്ണൂർ ജില്ലയിലെ കല്യാണ വീടുകളിൽ കാണപ്പെടുന്ന് ഒരു വിഭവമാണ് അലീസ. നോമ്പുതുറയ്ക്കും വിവാഹസൽക്കാരങ്ങൾക്കുമെല്ലാം അലീസ ഉണ്ടാക്കാറുണ്ട്. ഗോതമ്പും കോഴിയും ചേർത്താണ് അലീസ ഉണ്ടാക്കുന്നത്. പഞ്ചസാര ചേർത്താണ് അലീസ വിളമ്പുന്നത്.
തയ്യാറാക്കുന്ന വിധം
ഗോതമ്പ് വെള്ളത്തിലിട്ട് ഒരു മണിക്കൂർ കുതിർക്കുക. വെള്ളത്തിൽ നിന്നും വാരിയെടുത്ത് കോഴിയിറച്ചി, സവാള, വെളുത്തുള്ളി, ഏലക്കായ, കറുകപ്പട്ട, ഉപ്പ് ഇവ ഒന്നിച്ചു നന്നായി വേവിക്കുക. അടുപ്പിൽ നിന്നും ഇറക്കി വച്ച് നന്നായി ഉടച്ച് യോജിപ്പിക്കുക. വീണ്ടും ഇത് അടുപ്പിൽ വച്ച് തേങ്ങാപാൽ ചേർത്ത് ചെറുതായി തിളച്ചുവരുമ്പോൾ ഇറക്കിവെക്കുക.
അവലംബം
വിഭാഗം:മധുരപലഹാരങ്ങൾ
ബോംബെ സിസിലിയൻ
ഒരിനം സിസിലിയൻ ആണ് ബോംബെ സിസിലിയൻ. ഇത് സാധാരണ കാണപ്പെടുന്നവയിൽ നിന്നും വലിപ്പംകൂടിയ ഇനമാണ്. ഏകദേശം ഒന്നര അടിയോളം നീളമുള്ള ഇതിന്റെ സ്പർശിനികൾ ചുണ്ടിനു സമീപത്തായി കാണാം. ഉത്തര പശ്ചിമഘട്ട പ്രദേശങ്ങളിൽ പൊതുവേ കാണപ്പെടുന്നു.
അവലംബം
വർഗ്ഗം:സിസിലിയനുകൾ വർഗ്ഗം:ഇന്ത്യയിലെ ഉഭയജീവികൾ‎
സിസ്‌റ്റോമസ് ക്രൈസ്യസ്‌
കേരളത്തിൽ നിന്നും കണ്ടെത്തിയ പുതിയ ഇനം മത്സ്യമാണ് സിസ്‌റ്റോമസ് ക്രൈസ്യസ്‌. കൊല്ലം ചവറ ഗവൺമെന്റ് കോളേജ് സുവോളജി വിഭാഗം മേധാവി പ്രൊഫസർ മാത്യൂസ് പ്ലാമൂട്ടിലാണ് പുതിയ ഇനത്തെ തിരിച്ചറിഞ്ഞത്. മല്ലപ്പള്ളിക്കടുത്തുള്ള കീഴ്‌വായ്പൂരിൽ നിന്നാണ് ഈ ഇനത്തെ കണ്ടെത്തിയത്.
വിവരണം
നീളമുള്ളതും സ്വർണനിറമുള്ളതുമാണ് ഇവ. നെഞ്ചിലെ ചിറകിനും കൂടുതൽ നീളമുണ്ട്.
പുറത്തേക്കുള്ള കണ്ണികൾ
വർഗ്ഗം:കേരളത്തിൽ നിന്നും കണ്ടെത്തിയ ജന്തുക്കൾ വർഗ്ഗം:കേരളത്തിലെ മത്സ്യങ്ങൾ വർഗ്ഗം:പരലുകൾ
ലിസ ബ്ലൂം
ലൈംഗിക പീഡനം ആരോപിക്കപ്പെട്ട സ്ത്രീകളെ പ്രതിനിധീകരിച്ച് ക്ലെയിമുകൾ നടത്തുന്ന ഒരു അമേരിക്കൻ സിവിൽ റൈറ്റ്സ് അറ്റോർണിയാണ് ലിസ റീഡ് ബ്ലൂം (née Bray; born September 20, 1961) ഫോക്സ് ന്യൂസിൽ നിന്നും ബിൽ ഒ റെയ്ലിയുടെ വെടിവയ്പ്പും ഹാർവി വെയ്ൻസ്റ്റീൻറെ ലൈംഗിക പീഡന ആരോപണങ്ങൾ എന്നീ വിവാദപരമായ കേസുകൾ ഏറ്റെടുത്തിരുന്നു.
കാത്തി ഗ്രിഫിനും മിഷ ബാർട്ടനും കക്ഷികളായുള്ള പന്ത്രണ്ട് അഭിഭാഷക പൌരാവകാശ നിയമ സ്ഥാപനമായ ബ്ലൂ ഫേം, ലിസ ബ്ലൂം സ്ഥാപിക്കുകയും ഉടമസ്ഥത വഹിക്കുകയും ചെയ്തു. ബ്ലൂ ഫേമിൻറെ അവതാരകയായ ബ്ലൂം: ഓപ്പൺ കോർട്ട് (മുൻപ് ബ്ലൂം ആൻഡ് പൊളിറ്റൻ: ഓപ്പൺ കോർട്ട്), 2006 മുതൽ 2009 വരെ ട്രൂ ടിവിയിൽ രണ്ടു മണിക്കൂർ തത്സമയ നിയമ പരിപാടിയും അവതരിപ്പിച്ചിരുന്നു.
ലിസ ബ്ലൂം സിവിൽ റൈറ്റ്സ് അറ്റോർണി ഗ്ലോറിയാ ഓൾറെഡിൻറെയും പെറ്റൺ ഹഡ്ലെസ്റ്റൺ ബ്രേ ജൂനിയറിൻറെയും ഏക സന്താനമാണ്.
ആദ്യകാല ജീവിതവും വിദ്യാഭ്യാസവും
സിവിൽ റൈറ്റ്സ് അറ്റോർണി ഗ്ലോറിയാ ഓൾറെഡിൻറെയും പെറ്റൺ ഹഡ്ലെസ്റ്റൺ ബ്രേ ജൂനിയറിൻറെയും ഏക സന്താനമായി ലിസ റീഡ് ബ്ലൂം ജനിച്ചു. കോളേജ് വിദ്യാഭ്യാസ കാലഘട്ടത്തിൽ തന്നെ അവരുടെ മാതാപിതാക്കൾ വിവാഹിതരായിരുന്നെങ്കിലും ലിസയുടെ ജനനസമയത്ത് തന്നെയവർ വേർപിരിഞ്ഞിരുന്നു. പെറ്റൺ ഹഡ്ലെസ്റ്റൺ ബ്രേ, ബൈപ്പോളാർ ഡിസോർഡർ രോഗത്തിന് അടിമയാകുകയും സ്വയം വെടിവച്ച് മരിക്കുകയും ചെയ്തു. തുടർന്ന് ബ്ളൂം അമ്മയുടെ മെയിഡെൻ നെയിം ആണ് സ്വന്തം പേരിനോടൊപ്പം ചേർത്തിരുന്നത്. ബ്ലൂമിന് ഏഴ് വയസ്സായപ്പോൾ അവളുടെ അമ്മ വില്യം സി. ഓൾറെഡിനെ പുനർവിവാഹം ചെയ്തു. ബ്ലൂം UCLA യിൽ നിന്ന് ബാച്ചിലർ ബിരുദം നേടി, അവിടെ ഫി ബീറ്റ കപ്പാ ബിരുദം നേടി, നാഷണൽ കോളേജ് ഡിബേറ്റ് ചാമ്പ്യൻ ആയിരുന്നു. 1986-ൽ യേൽ ല സ്കൂളിൽ നിന്ന് ഒരു ഡോക്ടർ ഓഫ് ജൂറിസ്പ്രൂഡൻസ് ഡിഗ്രിയും നേടിയിരുന്നു.
ഔദ്യോഗിക ജീവിതത്തിന്റെ ആദ്യകാലം
നിയമവിദ്യാലയത്തിൽ നിന്ന് ബിരുദപഠനത്തിനു ശേഷം, ബ്ലൂം ന്യൂയോർക്കിലെ തന്റെ ഔദ്യോഗിക ജീവിതത്തിന് തുടക്കം കുറിച്ചു. 1991-ൽ അമ്മയുടെ നിയമസ്ഥാപനമായ ഓൾറെഡ്, മാരോകോ & ഗോൾഡ്ബെർഗിലെ ഒരു കേസായ, അമേരിക്കയിലെ ബോയ് സ്കൗട്ട്സിൻറെ സംഘടനയിൽ ചേരാൻ ആഗ്രഹിക്കുന്ന ഒരു പെൺകുട്ടിയായ കത്രീന യ്യൂവിന് വേണ്ടി ലൈംഗിക വിവേചനത്തിനെതിരായി സമർപ്പിച്ച കേസായ യ്യൂ വി ബോയ് സ്കൗട്സ് ഓഫ് അമേരിക്ക എന്ന കേസിനെ നയിക്കുന്നതിൽ സഹപങ്കാളിയായി. അമ്മയുടെ സ്ഥാപനത്തിൽ ബ്ലൂം, റോമൻ കത്തോലിക്കാ സഭയ്ക്കെതിരെ ഒരു ലൈംഗിക ദുരുപയോഗം ചെയ്ത കേസ് ഫയൽ ചെയ്യുകയും LAPD- നു പരാതി നൽകുകയും ചെയ്തു.
പിന്നീടുള്ള കരിയർ
2001-ൽ ബ്ലൂം തന്റെ അമ്മയുടെ സ്ഥാപനത്തെ ഉപേക്ഷിച്ചു. കേബിൾ വാർത്താ പണ്ഡിറ്ററിൽ ഒരു ലാഭകരമായ ഔദ്യോഗികജീവിതം നേടിയെടുത്തതിൽ നിയമപരമായും കുടുംബാംഗങ്ങളുടെയും പ്രശംസ പിടിച്ചുപറ്റി. തുടർന്ന് സിബിഎസ് ന്യൂസ്, സിഎൻഎൻ, എച്ച്എൽഎൻ, എംഎസ്എൻബിസി എന്നിവയിലെ നിയമപരമായ അനലിസ്റ്റായി സേവനമനുഷ്ഠിച്ചു. ദി ഏർലി ഷോ, ദ ഇൻസൈഡർ, ഡോ. ഫിൽ, ഡോ. ഡ്രൂ, ദി സിറ്റ്യൂഷൻ റൂം, റിലയബിൾ സോഴ്സ്, ദി ജോയ് ബാർഹർ ഷോ, ഇഷ്യുസ് വിത്ത് ജെയിൻ വെലെസ്-മിറ്റ്ചെൽ, സ്റ്റീഫാനിൻ മില്ലർ ഷോ എന്നിവയിൽ പങ്കെടുത്തു. കുടുംബപ്രശ്നങ്ങൾ, സിവിൽ, ക്രിമിനൽ കാര്യങ്ങൾ കൈകാര്യം ചെയ്യുന്ന ഒരു ചെറിയ പൊതു-പ്രാക്ടീസ് നിയമസംബന്ധമായ സ്ഥാപനം ആയ ബ്ലൂം ഫേം സ്ഥാപിച്ചപ്പോൾ, ബ്ലൂം 2010-ൽ നിയമം പ്രാക്ടീസുചെയ്യുന്നതിൽ മടങ്ങിയെത്തി. ന്യുയോർക്ക്, കാലിഫോർണിയ എന്നിവിടങ്ങളിൽ നിയമങ്ങൾ നടത്താനുള്ള ലൈസൻസും അവർ നേടി.
ഹാസ്യനടൻ ബിൽ കോസ്ബിക്കെതിരായ മാനനഷ്ടക്കേസിൽ മോഡലും നടിയുമായ ജാനീസ് ഡിക്കിൻസൺ, പ്രതികാര അശ്ലീല കേസിൽ മോഡലും നടിയുമായ മിഷാ ബാർട്ടൻ എന്നിവരടക്കം ബ്ലൂം ഫേമിൽ നിരവധി പ്രമുഖ ക്ലയന്റുകളെ ബ്ലൂം പ്രതിനിധീകരിച്ചിട്ടുണ്ട്. മോഡൽ ബ്ലാക്ക് ചൈന പിന്നീട് ബ്ലൂമിനെ സോഷ്യലൈറ്റ് റോബ് കർദാഷിയാനെതിരെ താൽക്കാലിക വിലക്ക് ഏർപ്പെടുത്താൻ നിയോഗിച്ചു. വിനോദത്തിലും മാധ്യമത്തിലുമുള്ള ശക്തരായ പുരുഷന്മാർക്കെതിരായ നിരവധി ലൈംഗിക പീഡന ആരോപണങ്ങൾക്കിടയിലും, ഒരു ലൈംഗിക പീഡന പരിഹാരത്തെക്കുറിച്ചുള്ള ഒരു ബസ്സ്ഫീഡ് റിപ്പോർട്ടിനെത്തുടർന്ന് പ്രതിനിധി ജോൺ കോണേഴ്സിന്റെ ഓഫീസ് ബജറ്റിൽ നിന്ന് അടച്ച ബ്ലൂം, മരിയൻ ബ്രൗണിനെ പ്രതിനിധീകരിച്ചു. അവർ ബസ്സ്ഫീഡുമായി റെക്കോർഡുചെയ്യാതെ സംസാരിക്കുകയും പിന്നീട് കോയേഴ്സിന്റെ ഉപദ്രവം ആരോപിച്ച് പരസ്യമായി മുന്നോട്ട് വരികയും ചെയ്തു.
പുറം കണ്ണികൾ
വർഗ്ഗം:1961-ൽ ജനിച്ചവർ വർഗ്ഗം:അമേരിക്കൻ ഫെമിനിസ്റ്റുകൾ വർഗ്ഗം:ജീവിച്ചിരിക്കുന്ന പ്രമുഖർ
ഗീത ഹരിഹരൻ
പ്രശസ്തയായ ഒരു എഴുത്തുകാരിയാണ് ഗീത ഹരിഹരൻ. ഇംഗ്ലീഷ്: Githa Hariharan (ജനനം 1954) ഗീതയുടെ ആദ്യത്തെ നോവലായ 'ദി തൗസന്റ് ഫേസസ് ഓഫ് നൈറ്റ്' കോമണ്വെൽത് എഴുത്തുകാരുടെ പുരസ്കാരം 1993 ൽ നേടുകയുണ്ടായി
പുറത്തേക്കുള്ള കണ്ണികൾ
വർഗ്ഗം:മുംബൈ സർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:കോയമ്പത്തൂരിൽ നിന്നുള്ളവർ
ഇസ്രായേൽ നാഷണൽ ലൈബ്രറി
ഇസ്രായേൽ നാഷണൽ ലൈബ്രറി (הספרייה הלאומית - HaSifria HaLeumit - National Library of Israel) ഇസ്രായേൽ സംസ്ഥാനത്തെ ദേശീയ ലൈബ്രറി. ഇത് ജെറുസലേം ഹീബ്രു സർവകലാശാല എന്ന ക്യാമ്പസ് ആണ്.
മോണ്ട്സെറാത്ത്
കരീബിയൻ പ്രദേശത്തെ ഒരു ബ്രിട്ടീഷ് ഓവർസീസ് ടെറിട്ടറി (BOT) ആണ്
വെസ്റ്റ് ഇൻഡീസി ലെ ലെസ്സർ ആന്റിലീസ് എന്നറിയപ്പെടുന്ന ശൃംഖലയുടെ ഭാഗമായ ലിവാർഡ് ദ്വീപുകളിലാണ് ദ്വീപ്. മോണ്ട്സെറാത്ത് ഏകദേശം 16 കിലോമീറ്റർ (10 മൈൽ) നീളവും 11 കിലോമീറ്റർ (7 മൈൽ) വീതിയും കണക്കാക്കുന്നു, ഏകദേശം 40 കിലോമീറ്റർ (25 മൈൽ) തീരപ്രദേശമുണ്ട്. കരീബിയൻ തീരത്തെ അയർലണ്ടിനോട് സാമ്യമുള്ളതിനാലും നിരവധി മോണ്ട്സെറാത്തിന്റെ ഐറിഷ് വംശജരോടും (/ ˌmɒntsəˈræt / MONT-sə-RAT) കരീബിയൻ ബ്രിട്ടീഷ് ഓവർസീസ് ടെറിട്ടറി (BOT) ആണ് മോണ്ട്സെറാറ്റിന് "എമറാൾഡ് ഐൽ ഓഫ് കരീബിയൻ" എന്ന് വിളിപ്പേര്. വെസ്റ്റ് ഇൻഡീസിലെ ലെസ്സർ ആന്റിലീസ് എന്നറിയപ്പെടുന്ന ശൃംഖലയുടെ ഭാഗമായ ലിവാർഡ് ദ്വീപുകളിലാണ് ദ്വീപ്. മോണ്ട്സെറാത്ത് ഏകദേശം 16 കിലോമീറ്റർ (10 മൈൽ) നീളവും 11 കിലോമീറ്റർ (7 മൈൽ) വീതിയും കണക്കാക്കുന്നു, ഏകദേശം 40 കിലോമീറ്റർ (25 മൈൽ) തീരപ്രദേശമുണ്ട്. കരീബിയൻ തീരത്തെ അയർലണ്ടിനോട് സാമ്യമുള്ളതിനാലും നിരവധി മോണ്ട്സെറാത്തിന്റെ ഐറിഷ് വംശജരോടും (/ ˌmɒntsəˈræt / MONT-sə-RAT) കരീബിയൻ ബ്രിട്ടീഷ് ഓവർസീസ് ടെറിട്ടറി (BOT) ആണ് മോണ്ട്സെറാറ്റിന് "എമറാൾഡ് ഐൽ ഓഫ് കരീബിയൻ" എന്ന് വിളിപ്പേര്. വെസ്റ്റ് ഇൻഡീസിലെ ലെസ്സർ ആന്റിലീസ് എന്നറിയപ്പെടുന്ന ശൃംഖലയുടെ ഭാഗമായ ലിവാർഡ് ദ്വീപുകളിലാണ് ദ്വീപ്. മോണ്ട്സെറാത്ത് ഏകദേശം 16 കിലോമീറ്റർ (10 മൈൽ) നീളവും 11 കിലോമീറ്റർ (7 മൈൽ) വീതിയും കണക്കാക്കുന്നു, ഏകദേശം 40 കിലോമീറ്റർ (25 മൈൽ) തീരപ്രദേശമുണ്ട്. തീരദേശ അയർലണ്ടിനോടും അതിന്റെ നിവാസികളിൽ പലരുടെയും ഐറിഷ് വംശജരോടും സാമ്യമുള്ളതിനാലാണ് മോണ്ട്സെറാറ്റിന് "എമറാൾഡ് ഐൽ ഓഫ് കരീബിയൻ" എന്ന് വിളിപ്പേരുള്ളത്.